Αστρολογικές Αλχημείες: Δεκεμβρίου 2016\nΑναρτήθηκε από Kyriakos Koktzidis στις 6:40 π.μ. 0 σχόλια\nΚριός: Σελήνη στον Σκορπιό, στον 8ο σας οίκο και μάλλον ένα mood εσωστρέφειας σας συντροφεύει. Η επαφή με τον/την σύντροφο σας προτεραιότητα. Ανέκαθεν θέλατε να ξοδεύετε και να ταξιδεύετε τις αισθήσεις σας, κάντε το ανενόχλητοι. Οι φίλοι σας βοηθούν να περάσετε υπέροχα.\nΤαύρος: Σελήνη στον Σκορπιό, στον 7ο σας οίκο και μάλλον (μάλλα-μάλιστα) οι άλλοι μονοπωλούν το ενδιαφέρον σας. Σύντροφος εστί; Φίλοι εστί; Πάντως η λάμψη σας, σας κάνει να ξεχωρίζετε στον κοινωνικό σας περίγυρο, το φαίνεσθαι σας λάμπει σαν το "Άστρο" της Βηθλεέμ. Λέμε ναι, σε ένα ρεβεγιόν Χριστουγέννων με συναδέλφους και συνεργάτες.\nΑναρτήθηκε από Kyriakos Koktzidis στις 10:27 μ.μ. 0 σχόλια\nΤο νέο έτος αναμένεται μία άκρως εποικοδομητική , τυχερή και επεκτατική χρονιά όπου ο παράγοντας της τύχης και των ευκαιριών χτυπούν κόκκινο για το ζώδιο σας. Ο Δίας απέναντι ως τις 9/10 φέρνει νέες σχέσεις, νέες συνεργασίες και νέους ανθρώπους στην ζωή σας ενώ παράλληλα η αισθηματική σας ζωή δέχεται τονωτικές ενέσεις. Στην συνέχεια, από τις 10/10 ευνοείται ιδιαίτερα η ερωτική-σεξουαλική σας ζωή και ο οικονομικός σας τομέας. Ο Κρόνος από τον Τοξότη σταθεροποιεί την προσωπική σας και επαγγελματική σας ζωή ενώ η θετική γωνία εξαγώνου μεταξύ Δία-Κρόνου ευεργετεί τους συγκεκριμένους τομείς. Η επαγγελματική επιτυχία και η αναγνώριση είναι δεδομένες μέσα στο νέο έτος. Φροντίστε να διευθετήσετε επαγγελματικά ζητήματα και να προβείτε στις αλλαγές που επιθυμείτε καθώς από τις 20/12 ο Κρόνος στον Αιγόκερω σημαίνει όχι απαραίτητα εμπόδια και δυσκολίες, απλώς λειτουργεί κάπως κατασταλτικά, μη ευνοώντας επαγγελματικά ρίσκα. Ο Ουρανός από το ζώδιο σας εξακολουθεί να προκαλεί αλλαγές, ανατροπές και αναπάντεχα γεγονότα στην ζωή σας . Ξαφνικές-αιφνίδιες ευκαιρίες που σας συνεπαίρνουν, επαγγελματικές αλλαγές αλλά και κεραυνοβόλοι έρωτες-χωρισμοί ταράζουν τα λιμνάζοντα ύδατα στην ζωή σας. Ειδικότερα, επηρεάζεστε οι γεννημένοι στο τρίτο δεκαήμερο του ζωδίου. Ωστόσο, Δίας-Κρόνος-Ουρανός σε άφθονες όψεις μεταξύ τους σημαίνουν ευκαιρίες, πρόοδο, επανάσταση, καινοτομία και σταθεροποίηση. Οι εκλείψεις σταδιακά μετατοπίζονται στον άξονα Λέοντα-Υδροχόου ενώ η είσοδος του βορείου δεσμού στον Λέοντα σηματοδοτεί μία περίοδο αλλαγών στα ερωτικά σας αλλά και σε θέματα δημιουργικά σας.\nΑναρτήθηκε από Kyriakos Koktzidis στις 8:30 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Κριός\nΗ νέα χρονιά αναμένεται μία μεταβατική περίοδος στην διάρκεια της οποίας θα σας απασχολήσουν περισσότερο ζητήματα πρακτικά, καθημερινής φύσεως και εργασιακά. Ο Δίας από τον Ζυγό φέρνει ευκαιρίες για εργασιακή ανέλιξη ενώ δίνει την δυνατότητα στους εκτός εργατικού δυναμικού να βρείτε εργασία. Το τελευταίο τρίμηνο της χρονιάς, με την είσοδο του Δία στον Σκορπιό αλλά και τους πλανήτες να κάνουν την είσοδο τους στο ίδιο ζώδιο φαίνεται να σας απασχολεί ο τομέας σχέσεις-συνεργασίες-γάμος-συντροφική ζωή. Ο τομέας των οικονομικών σας έχει δεχτεί κάποιες πιέσεις την περασμένη διετία, έχετε μάθει να ζείτε με λιγότερα ενώ παράλληλα αλλάξατε τρόπο διαχείρισης των χρημάτων σας. Η σχέση σας με το χρήμα άλλαξε σημαντικά και προβήκατε σε αναθεωρήσεις αξιών. Η διέλευση του Κρόνου από τον Τοξότη πιέζει τα οικονομικά σας για ακόμα μία χρονιά και σας καλεί να είστε μετρημένοι σε οικονομικούς χειρισμούς. Ωστόσο, όμως την νέα χρονιά θα υπάρχουν ευκαιρίες για οικονομική άνοδο ή σταθερότητα και μάλιστα μέσω της προσωπικής σας εργασίας και της παροχής υπηρεσιών. Ο Ουρανός από τον Κριό αυξάνει την προνοητικότητα σας και πολλές φορές σας ωθεί να τολμήσετε, να πάρετε ρίσκα και αποφάσεις που είναι κόντρα στον χαρακτήρα σας. Αυτό σας εκπλήσσει ευχάριστα και κερδίζετε ευκαιρίες επαγγελματικές αλλά και μέσα από σχέσεις. Ποσειδώνας και Πλούτωνας σε αρμονία με το ζώδιο σας αναστηλώνουν τις φιλοδοξίες σας, σας χαρίζουν αντοχή-ανθεκτικότητα ώστε να χτίσετε ένα καλύτερο αύριο. Η διαίσθηση σας και η προφητικότητα σας, σας βοηθούν να εκπληρώσετε όνειρα που δεν περιμένατε.\nΑναρτήθηκε από Kyriakos Koktzidis στις 8:28 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Ταύρος\nΤο 2017 αποτελεί χρονιά σταθμό για το ζώδιο σας καθώς θα διαδραματιστούν μια σειρά από γεγονότα που θα αλλάξουν ριζικά, άρδην την ζωή σας. Η παρουσία του Δία στον Ζυγό υπόσχεται εύνοια σε θέματα έρωτα, δημιουργίας, διασκέδασης ενώ σας ωθεί να αναπαράγετε νέα επαγγελματικά πρότζεκτ, τα οποία θα βελτιώσουν την επαγγελματική σας εικόνα. Νέοι άνθρωποι μπαίνουν στην ζωή σας και ο κοινωνικός σας ιστός διευρύνεται. Παράλληλα, η παρουσία του Ουρανού στον Κριό επηρεάζει εσάς του τρίτου δεκαημέρου αυξάνοντας την εξωστρέφεια σας και βοηθώντας σας να αποκτήσετε συμμάχους. Οι φίλοι και οι ομοϊδεάτες φαίνεται να στηρίζουν τις προσπάθειες σας. Η παραμονή της Αφροδίτης στον Κριό τους μήνες Φεβρουάριο, Μάρτιο και Μάιο φέρνει στο πλευρό σας φίλους, οι οποίοι θα αποδειχτούν σωτήριοι. Η παρουσία του Κρόνου στον Τοξότη βάζει τις σχέσεις στο μικροσκόπιο και τώρα μπορείτε να διακρίνετε με ποιους ανθρώπους έχετε ένα κοινό όραμα, έναν κοινό στόχο ώστε να προχωρήσετε στην ζωή με την παρουσία τους. Ο τομέας σχέσεις-συνεργασίες-αισθηματική ζωή περνάει κρας τεστ. Εάν οι σχέσεις αντέξουν σίγουρα θα συνεχίσουν στο μέλλον προσφέροντας σας εξέλιξη και ικανοποίηση. Ο Ποσειδώνας από τους Ιχθείς καλεί εσάς που έχετε γεννηθεί στο τέλος του πρώτου δεκαημέρου και στις αρχές του δευτέρου να είστε προσεκτικοί καθώς δεν αποκλείεται να υπάρξουν πιθανές απογοητεύσεις από συνεργάτες-ανωτέρους ενώ είστε κάπως υποκειμενικοί γύρω από ζητήματα επαγγελματικά. Πιθανώς να προκύπτουν προβληματικές καταστάσεις που να σας στοιχίσουν. Ο Πλούτωνας, σταθερά από τον Αιγόκερω αλλάζει την ψυχολογία σας, την ψυχοσύνθεση σας ενώ παράλληλα αλλάζει και την σχέση σας με το χρήμα. Οι αλλαγές συνεχίζονται στον επαγγελματικό τομέα ενώ μπαίνετε σε μία φάση αρκετών μετακινήσεων, συζητήσεων και επαφών. Η ποσότητα δεν λείπει, απλώς έχετε αποφασίσει πως η ζωή είναι πιο όμορφη και εκλεκτή επιλέγοντας ποιοτικούς ανθρώπους.\nΑναρτήθηκε από Kyriakos Koktzidis στις 8:22 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Δίδυμοι\nΤο νέο έτος αναμένεται χρονιά σταθμός καθώς οι αλλαγές, οι αναπροσαρμογές και τα νέα δεδομένα φλερτάρουν με τη ζωή σας. Ωστόσο, δέχεστε σημαντική εύνοια και αναστηλώνεστε μετά από αρκετά χρόνια προκλήσεων και αντίξοων συνθηκών. Ο Δίας στον Ζυγό μέχρι τις 10/10 φέρνει θετικές εξελίξεις σε θέματα σπιτιού-οικογένειας αλλά και πολύ προσωπικών σχέσεων. Πιθανά σενάρια η απόκτηση ενός απογόνου, η συμβίωση, η μετακόμιση ή η ανακαίνιση του ιδιωτικού σας χώρου. Οι ενδοοικογενειακές σχέσεις βελτιώνονται ενώ παράλληλα έχετε να περιμένετε ευχάριστα νέα και εξελίξεις. Εν συνεχεία, από τις 10/10ου και έπειτα η διέλευση του Διός στο φιλικό ζώδιο του Σκορπιού τονώνει την δημιουργικότητα σας και εκτοξεύει την διάθεση σας. Ο έρωτας φλερτάρει με το ζώδιο σας! Οι αδέσμευτοι έχετε την δυνατότητα να επισυνάψετε έναν ιδιαίτερα χαρούμενο δεσμό ενώ οι δεσμευμένοι μπορείτε να αντλήσετε το μέγιστο της ευτυχίας μέσω του έρωτα. Τα επιχειρηματικά σας πλάνα ξετυλίγονται και η επιτυχία είναι σχεδόν δεδομένη. Ο Κρόνος από τον Τοξότη πιέζει εσάς του τρίτου δεκαημέρου (12 έως 22 Ιουλίου) φέρνοντας ευθύνες ρουτίνας, υποχρεώσεις και έντονα-απαιτητικά προγράμματα. Χρειάζεται να φανείτε επίμονοι, οργανωτικοί ώστε να αποδώσετε τα μέγιστα στον εργασιακό σας χώρο και στην καθημερινότητα σας. Ο Ουρανός από τον Κριό φέρνει αλλαγές, ανατροπές, αιφνίδιες εξελίξεις στον επαγγελματικό χώρο. Πιθανώς να αλλάξετε εργοδότη, επάγγελμα ή χώρο εργασίας. Σε κάθε περίπτωση ένα αναπάντεχο γεγονός αλλάζει τα δεδομένα στον επαγγελματικό στίβο. Ο Πλούτωνας από τον Αιγόκερω αλλάζει ριζικά, εκ βαθέων, κυτταρικά σχέσεις-συνεργασίες αλλά και την αισθηματική σας ζωή. Δεν αποκλείεται να απογοητεύεστε κατά καιρούς από ανθρώπους και να αποχωρούν με τρόπο βίαιο ή απότομο ενώ από την άλλη δεν αποκλείεται να γνωρίζετε ανθρώπους «μοιραίους» που στιγματίζουν την ζωή σας και την αλλάζουν άρδην. Οι κύριοι αποδέκτες της επιρροής του Πλούτωνα είστε οι γεννημένοι μετά τις 5/7 έως τις 12/7, οι οποίοι βλέπετε καταιγιστικές εξελίξεις στον τομέα σχέσεων-συνεργασιών αλλά και στην προσωπική σας ζωή.\nΑναρτήθηκε από Kyriakos Koktzidis στις 8:18 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Καρκίνος\nΤο νέο έτος είναι μία χρονιά αλλαγών, ευκαιριών, επέκτασης, προόδου και θετικών εξελίξεων σε πολλούς τομείς της ζωής σας. Νέες ξεκινήματα, νέες εκκινήσεις, νέες προδιαγραφές σηματοδοτούν έναν νέο κύκλο εξελίξεων σε επαγγελματικό και προσωπικό επίπεδο. Τα οικονομικά σας έχουν περάσει δια πυρός και σιδήρου, ωστόσο, όμως η αστάθεια και η λιτότητα φαίνονται να περιορίζονται την νέα χρονιά. Ένας άλλος «πολύπαθος» τομέας, ο οποίος σας έχει στιγματίσει είναι εκείνος της οικογένειας και ζητημάτων γύρω από πολύ οικεία πρόσωπα σας. Η νέα χρονιά στο μεγαλύτερο μέρος της είναι ουδέτερη για τα ζητήματα που άπτονται της οικογένειας, χωρίς ιδιαίτερα προβλήματα, ωστόσο, όμως από τις 10/10 η είσοδος του Δία στον Σκορπιό αποτελεί έναν πολύ θετικό οιωνό. Η ταυτόχρονη παρουσία Ήλιου, Άρη και Δία το τελευταίο δίμηνο (Νοέμβριος-Δεκέμβριος) της χρονιάς σηματοδοτεί πολλές αλλαγές, εξελίξεις στον οικογενειακό σας βίο. Οι δε εκλείψεις μετατοπίζονται στον άξονα Λέοντα-Υδροχόου, με τον βόρειο δεσμό να διανύει το ζώδιο σας κάτι που φέρνει αλλαγές, εξελίξεις και γεγονότα σε προσωπικό και επαγγελματικό επίπεδο. Οι θετικές γωνίες Δία, Κρόνου και Ουρανού μέσα στο έτος υπόσχονται επαγγελματική άνοδο και προσωπική ικανοποίηση.\nΑναρτήθηκε από Kyriakos Koktzidis στις 8:13 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Λέων\nΤο νέο έτος αποτελεί χρονιά σταθεροποίησης των αποκτημάτων της περασμένης χρονιάς. Οι πιέσεις, οι ευθύνες και οι υποχρεώσεις δεν λείπουν ωστόσο υπάρχουν ευκαιρίες σε αισθηματικό και επαγγελματικό – οικονομικό επίπεδο. Ο Δίας στον Ζυγό μέχρι τις 9/10 φέρνει ευκαιρίες για οικονομική ανάκαμψη ενώ υπόσχεται ένα καλύτερο βιοτικό επίπεδο και καλύτερες συνθήκες ζωής. Από τις 10/10 εισέρχεται στον Σκορπιό και ενισχύει τον κύκλο των γνωριμιών σας ενώ παράλληλα αυξάνει τον κοινωνικό κύκλο σας. Ο Κρόνος μέχρι και λίγο πριν τα Χριστούγεννα πιέζει τον οικογενειακό τομέα φέρνοντας ευθύνες και υποχρεώσεις καλώντας σας να ωριμάσετε ή να ενηλικιωθείτε. Είναι μία χρονιά που πρέπει να μεριμνήσετε για άτομα της οικογένειας σας ή να αναλάβετε βάρη και ευθύνες. Ο Ουρανός από τον Κριό επηρεάζει εσάς του τρίτου δεκαημέρου (12/9 έως 22/9) σας καλεί να αναπροσαρμόσετε την καθημερινότητα σας και να αναθεωρήσετε πολιτική γύρω από τα οικονομικά σας ζητήματα και την ερωτικοσεξουαλική σας ζωή. Ο Ποσειδώνας καλεί τους γεννημένους στο τέλος Αυγούστου και στις αρχές Σεπτεμβρίου να είναι προσεκτικοί σε σχέσεις-συνεργασίες και στον έρωτα καθώς ελλοχεύει ο κίνδυνος εξιδανικεύσεων και απογοητεύσεων. Ο Πλούτωνας από τον Αιγόκερω ενισχύει την ζωτικότητα σας και σας χαρίζει πυγμή μπροστά στην υλοποίηση στόχων και σχεδίων σας. Ευνοείστε περισσότερο οι γεννημένοι στις 8-9-10/9. Τέλος, η έκλειψη του Φεβρουαρίου αναμοχλεύει τον τομέα σχέσεις-συνεργασίες. Νέοι άνθρωποι έρχονται στην ζωή σας, άλλοι αποχωρούν και ο κοινωνικός σας περίγυρος περνάει μέσα από αρκετές αλλαγές.\nΑναρτήθηκε από Kyriakos Koktzidis στις 8:09 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Παρθένος\nΕτήσιες Αστρολογικές Προβλέψεις 2017 – Ζυγός\nΦίλοι Ζυγοί, το νέο έτος είναι μία από τις τυχερότερες χρονιές της δεκαετίας, την οποία πρέπει να εκμεταλλευτείτε στο έπακρο. Ο Δίας στο ζώδιο σας μέχρι τις 10/10/2017 φέρνει ευκαιρίες για εξέλιξη, πρόοδο, επεκτατική διάθεση, τύχη, επιτυχία, αναγνώριση αλλά και προσωπική-επαγγελματική επιτυχία. Δέχεστε εύνοια σε σχέσεις, συνεργασίες, γνωρίζετε καινούριους ανθρώπους και οργανώνετε την ζωή σας σε καλύτερες βάσεις. Η θετική γωνία του Κρόνου από τον Τοξότη μέχρι το τέλος της χρονιάς σχεδόν σταθεροποιεί την δράση σας, τα σχέδια σας και βοηθάει στην υλοποίηση των σχεδίων σας. Δέχεστε εύνοια σε θέματα κοινωνικής δικτύωσης, δημοσίων σχέσεων ενώ παράλληλα βελτιώνεται ο αισθηματικός σας βίος και η κοινωνική σας ζωή. Από 10/10 και έπειτα ενισχύεται ο τομέας των οικονομικών σας και οι αποδοχές σας αυξάνονται ενώ από τις 20/12 ο Κρόνος στον Αιγόκερω πιέζει τον οικογενειακό σας βίο, φέρνοντας ευθύνες, υποχρεώσεις και βάρη. Ο Ουρανός από τον Κριό επηρεάζει εσάς του τρίτου δεκαημέρου φέρνοντας στην ζωή σας ανθρώπους, με τρόπο εντελώς αναπάντεχο και αιφνίδιο. Ανανέωση, κεραυνοβόλοι έρωτες, ξαφνικοί ενθουσιασμοί αλλά και αποχωρισμοί στο μενού της επιρροής. Ο Ποσειδώνας καλεί εσάς που έχετε γεννηθεί στο τέλος Σεπτεμβρίου με αρχές Οκτωβρίου να αναπροσαρμόσετε τον τρόπο που εργάζεστε και να αποφεύγετε επαγγελματικά ρίσκα όταν δεν έχετε ξεκάθαρη εικόνα μιας και η κρίση σας θολώνει. Τέλος, ο Πλούτωνας από τον αιγόκερω επηρεάζει εσάς που έχετε γεννηθεί στις 4-5-6-7-8-9-10-11&12/10 φέρνοντας βαθιές, κυτταρικές αλλαγές στον οικογενειακό σας βίο.\nΑναρτήθηκε από Kyriakos Koktzidis στις 7:09 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 -Ζυγός\nΕτήσιες Αστρολογικές Προβλέψεις 2017 – Σκορπιός\nΤο 2017 είναι μία χρονιά σχετικά ήπια, χωρίς ιδιαίτερες εκπλήξεις στο πρώτο εννεάμηνο του. Στο τελευταίο τρίμηνο ωστόσο, παρ όλα αυτά η είσοδος του Δία στο ζώδιο σας και η παράλληλη διέλευση των πλανητών από τον Σκορπιό σημαίνει ραγδαίες , καταιγιστικές εξελίξεις σε σχέσεις, συνεργασίες, στον έρωτα αλλά και στην προσωπική – επαγγελματική σας ζωή. Το πρώτο εννεάμηνο η διέλευση του Δία από τον Ζυγό και τον 12ο ηλιακό σας οίκο σημαίνει εύνοια γύρω από ζητήματα εργασιακά, υγείας, ψυχολογίας ενώ σας ωθεί στην φροντίδα του εαυτού σας μέσα από τον αθλητισμό ή την εναλλακτική ιατρική-γυμναστική. Ο Κρόνος από τον Τοξότη σας πιέζει για ζητήματα οικονομικά, μισθού ή κεκτημένων ασφαλείας. Καλείστε να αλλάξετε τακτική αντιμετώπισης απέναντι στο χρήμα. Ο Ουρανός από τον Κριό αποτελεί πρόκληση για το ζώδιο σας και ειδικότερα για εσάς του τρίτου δεκαημέρου καθώς σας καλεί να αλλάξετε τρόπο δράσης και αντιμετώπισης για ζητήματα εργασίας, καθημερινότητας αλλά και εργασιακών-συναδελφικών σχέσεων. Διανύετε μία περίοδο έντονης εργασιακής αβεβαιότητας, αστάθειας ενώ πρέπει να μάθετε να είστε περισσότερο ευέλικτοι-ευπροσάρμοστοι σε εργασιακές ανατροπές και αλλαγές ισορροπιών σε σχέσεις με συναδέλφους-συνεργάτες. Μεριμνήστε για την υγεία σας, ασχοληθείτε με το σώμα σας και την διατροφή σας. Ο Ποσειδώνας από τους Ιχθείς επηρεάζει θετικά το ζώδιο σας και μάλιστα φέρνει ευχάριστες εξελίξεις σε ζητήματα καρδιάς, παιδιών και αισθηματικά ειδικότερα εάν έχετε γεννηθεί στο τέλος του Οκτώβρη και στις αρχές Νοέμβρη. Ο Πλούτωνας από τον Αιγόκερω σας μεταμορφώνει, σας αναγεννά ενώ χαρίζει δύναμη νου, λογικής έτσι ώστε να κερδίσετε πόντους σε επίπεδο πειθούς. Ο λόγος σας γοητεύει, ιντριγκάρει και κερδίζει τις εντυπώσεις.\nΑναρτήθηκε από Kyriakos Koktzidis στις 7:07 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 Σκορπιός\nΕτήσιες Αστρολογικές Προβλέψεις 2017 – Τοξότης\nΤο 2017 αναμένεται μία χρονιά σταθμός τόσο για την προσωπική σου όσο και για την επαγγελματική σου ζωή. Ο κυβερνήτης σου, Δίας, στο μεγαλύτερο μέρος του έτους και μέχρι τις 9/10 σε στηρίζει από το φιλικό ζώδιο του Ζυγού. Δέχεσαι σημαντική εύνοια και την θετική του συνδρομή ώστε να εκπληρώσεις στόχους σου και φιλοδοξίες σου. Ιδανικό διάστημα για να θέσεις νέους στόχους και να γίνεις λίγο πιο θετικός απέναντι στην ζωή. Ο «μέγας δάσκαλος», Κρόνος, βρίσκεται στο ζώδιο σου μέχρι τις 20/12 φέρνοντας ευθύνες, υποχρεώσεις, κούραση μέχρι την εκπνοή σχεδόν του έτους. Ο συνδυασμός Δία-Κρόνου μέχρι τις 9/10 προσφέρουν ενίσχυση σε επίπεδο επαγγελματικό και προσωπικό. Στο παιχνίδι, εισβάλλει και ο «επινοητικός» Ουρανός, ο οποίος διανύει το τρίτο δεκαήμερο του Κριού φέρνοντας ξαφνικές ευκαιρίες και αιφνίδιους ενθουσιασμός για το ζώδιο σου. Δίας, Κρόνος και Ουρανός συναντώνται πολλές φορές μέσα στο νέο έτος έτσι δημιουργούν ένα δροσερό κοκτέιλ ευκαιριών, προόδου και εξελίξεων που θα αναβαθμίσουν την ζωή σου και θα εξασφαλίσουν ένα καλύτερο βιοτικό επίπεδο. Ο Ποσειδώνας από τους Ιχθείς καλεί εσάς που έχετε γεννηθεί στο τέλους του πρώτου και στις αρχές του δευτέρου δεκαημέρου να είστε προσεκτικοί σε θέματα σπιτιού-οικογένειας-ακίνητης περιουσίας. Πρέπει να επιστρατεύσετε τον ρεαλισμό σας καθώς πολλές φορές ο υποκειμενισμός και η έλλειψη ευθυκρισίας μπορούν να σας στοιχίσουν ακριβά.\nΑναρτήθηκε από Kyriakos Koktzidis στις 7:06 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Τοξότης\nΤο 2017 αναμένεται μία χρονιά επέκτασης και ευκαιριών όσον αφορά τον επαγγελματικό σας τομέα και το κοινωνικό σας προφίλ. Ο Δίας στον Ζυγό μέχρι τις 9/10 φέρνει επαγγελματικές ευκαιρίες, εξελίξεις και δυνατότητες επέκτασης-προαγωγής. Από τις 10/10 και έπειτα εισερχόμενος στον Σκορπιό δίνει έμφαση στην κοινωνική σας ζωή και τις δημόσιες σχέσεις κάνοντας σας περισσότερο δημοφιλείς και πιο πληθωρικούς στον λόγο και την σκέψη. Ο Κρόνος από τον Τοξότη και τον δωδέκατο ηλιακό σας οίκο σας καλεί να κλείσετε κύκλους σε προσωπικό και επαγγελματικό επίπεδο. Καλό είναι να προβείτε σε μία αναπροσαρμογή των διατροφικών συνηθειών σας αλλά και του τρόπου ζωής. Ο οικογενειακός σας βίος συνεχίζει να περνάει από το πρίσμα των αλλαγών καθώς ο Ουρανός σε τετράγωνο δυσαρμονίας φέρνει αλλαγές, ανατροπές, αναπάντεχες εξελίξεις και εσείς πρέπει να αναπροσαρμόσετε την ζωή σας. Ο Ποσειδώνας από τους Ιχθείς βοηθάει την σκέψη σας, χαρίζει γλυκύτητα λόγου και περιορίζει τον τεχνοκράτη χαρακτήρα σας χαρίζοντας φαντασία, διαίσθηση και πιο ιδεαλιστικές εμπνεύσεις. Η αξιοπιστία σας σε συνδυασμό με την ευφάνταστη σκέψη σας κερδίζουν τις εντυπώσεις. Τέλος, ο Πλούτωνας από το ζώδιο σας επηρεάζει εσάς του δευτέρου δεκαημέρου και συγκεκριμένα όσους έχετε γεννηθεί το πρώτο δεκαήμερο του Ιανουαρίου φέρνοντας ριζικές αλλαγές τόσο στην προσωπική όσο και στην επαγγελματική σας ζωή.\nΑναρτήθηκε από Kyriakos Koktzidis στις 6:00 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 Αιγόκερως\nΑναρτήθηκε από Kyriakos Koktzidis στις 5:52 π.μ. 0 σχόλια\nΟ τομέας των οικονομικών σας δέχεται σημαντική εύνοια μέχρι τις 10/10 καθώς ο «ευεργέτης» Δίας διελαύνει από τον Ζυγό και τον τομέα εκείνον του ωροσκοπίου σας που σχετίζεται με χρήματα, κληρονομιές, δάνεια, διατροφές, ασφάλειες ή την εφορία. Δεν αποκλείεται να δεχτείτε οικονομική στήριξη από τρίτους ή από τον/την σύντροφο σας. Επιπλέον, εύνοια δέχονται ο ερωτικός σας βίος αλλά και η ερωτικοσεξουαλική σας ζωή καθώς αναζητάτε ουσιαστικότερη σύνδεση με το ταίρι σας. Από τις 10/10 και έπειτα η εύνοια επεκτείνεται σε κάθε φάσμα της ζωής σας ενώ ιδιαίτερα ευνοημένος είναι ο τομέας των επαγγελματικών σας. Ανακτάτε την αισιοδοξία σας και η κοινωνική σας ζωή τονώνεται. Ο Κρόνος από τον Τοξότη επηρεάζει περισσότερο εσάς του τρίτου δεκαημέρου φέρνοντας ευθύνες, υποχρεώσεις, απαιτητικά ωράρια αλλά παράλληλα σας αναδεικνύει κοινωνικά και επαγγελματικά. Με αυτόν τον τρόπο ανέρχεστε κοινωνικά και η επαγγελματική σας κλίμακα ανεβαίνει ιεραρχία. Ο Ουρανός από τον Κριό φέρνει εισοδηματική ρευστότητα, αστάθεια και οικονομικά σκαμπανεβάσματα. Πολλές φορές έχετε βιώσει ότι ο τομέας των οικονομικών σας είναι «σαν ασανσέρ» ενώ κατά καιρούς προκύπτουν έκτακτα έξοδα και υποχρεώσεις. Ωστόσο, η παρουσία του Ουρανού στον Κριό σας ωθεί να γίνετε πιο καινοτόμοι, επαναστάτες και να διεκδικήσετε ένα καλύτερο οικονομικό αύριο. Αναζητάτε εναλλακτικές πηγές εισοδήματος. Ο Ποσειδώνας από το ζώδιο σας επηρεάζει εσάς του πρώτου και δευτέρου δεκαημέρου κάνοντας σας περισσότερο ευαίσθητους και συναισθηματικούς. Πολλοί Ιχθείς πραγματοποιείτε ένα όνειρο ζωής που δεν περιμένατε ποτέ ότι θα εκπληρώνατε ενώ άλλοι βιώνετε συναισθηματικές ή γενικότερες απογοητεύσεις λόγω υποκειμενισμού, έλλειψης ρεαλισμού και εξιδανίκευσης καταστάσεων ή ανθρώπων. Ο Πλούτωνας από τον Αιγόκερω ενισχύει εσάς στο δεύτερο δεκαήμερο βοηθώντας σας να εκπληρώσετε στόχους σας, φιλοδοξίες και όνειρα σας. Φίλοι, συνεργάτες και ομοϊδεάτες φαίνεται πως σας στηρίζουν. Το νέο έτος αποτελεί συνέχεια των αλλαγών της περασμένης χρονιάς ή καλύτερα οι αλλαγές που βιώνετε είναι απόρροια των εξελίξεων του περασμένου έτους.\nΑναρτήθηκε από Kyriakos Koktzidis στις 5:39 π.μ. 0 σχόλια\nΕτικέτες Ετήσιες Αστρολογικές Προβλέψεις 2017 - Ιχθείς


Οι ερωτήσεις που θα σας πουν αν είστε έτοιμη για δεύτερο παιδί - Yousay.gr\nΤο να γίνεις μαμά για πρώτη φορά είναι απόφαση ζωής. Ενώ από τη μία, το λογικό είναι τη δεύτερη φορά να είναι όλα πιο εύκολα, η πραγματικότητα είναι διαφορετική γιατί έχεις να συνυπολογίσεις πολλά πράγματα πριν χαρίσεις ένα αδερφάκι στο παιδί σου. Και πιστέψτε μας, δεν είναι καθόλου εύκολο. Αν είστε σε δίλημμα, κάντε το… τεστ με τον εαυτό σας και θα πάρετε την απάντηση που θέλετε.\nΤο πρώτο παιδί είναι έτοιμο να αποκτήσει αδερφάκι;\nΑς ξεκαθαρίσουμε κάτι. Ένα μικρό παιδί, ποτέ δεν θα είναι 100% έτοιμο να γίνει ο μεγάλος αδερφός ή αδερφή. Όμως, αν έχει φτάσει σε μια ηλικία που μπορεί να διαχειριστεί καλύτερα αυτήν την πρωτόγνωρη κατάσταση, η προσαρμογή στο νέο του ρόλο θα γίνει πιο εύκολη, όχι μόνο για εκείνο αλλά και για εσάς.\nΈχετε (σχετική) οικονομική άνεση;\nΌταν κάνεις το πρώτο παιδί, σχεδόν δεν μπορείς να πιστέψεις πόσα είναι τα έξοδα για τον τοκετό, τις εξετάσεις, τον παιδίατρο, τα εμβόλια, τα καινούρια ρούχα, την κούνια και τα υπόλοιπα έπιπλα του δωματίου. Από τα 3 τελευταία μπορείς να κάνεις οικονομία αν τα έχεις κρατήσει γιατί ήσουν προνοητικός, τα πρώτα όμως δεν μπορείς να τ’ αποφύγεις. Και δυστυχώς στις μέρες μας, τα οικονομικά βάρη είναι πολλά, όταν θες να μεγαλώσεις την οικογένειά σου.\nΕίστε έτοιμη να… ξανααλλάξουν τα πράγματα;\nΟ δικός σας ρόλος, ο ρόλος του πρώτου σας παιδιού, η σχέση με τον άντρα σας και οι ισορροπίες που θα πρέπει να (ξανα) βρείτε μεταξύ σας, θα αλλάξουν για δεύτερη φορά- και όλοι όσοι έχουμε περάσει από αυτή τη διαδικασία ξέρουμε ότι ναι μεν είναι εφικτό, αλλά δεν παύει να είναι δύσκολο.\nΈχετε σκεφτεί τη δεύτερη γέννα;\nΚάποιες γυναίκες δεν ταλαιπωρήθηκαν στην εγκυμοσύνη τους, κάποιες άλλες, όμως, μπορεί να τα βρήκαν πιο δύσκολα. Αν ανήκετε στη δεύτερη κατηγορία, μπορεί να σας προβληματίζει το γεγονός να τα περάσετε όλα από την αρχή. Βέβαια, αν μας ρωτάτε, αυτή η «ταλαιπωρία» αξίζει.\nΈχετε τύψεις για το πρώτο σας παιδί;\nΠολλές μαμάδες φοβούνται πως αν κάνουν δεύτερο παιδί, θα έχουν τύψεις γιατί πλέον ο χρόνος τους θα μοιράζεται. Από ‘κει, λοιπόν, που το πρωτότοκό σας είχε την αποκλειστικότητά σας, τώρα θα σας μοιράζεται με το αδερφάκι του. Στην αρχή μπορεί να δυσκολευτείτε, όμως, σας εγγυόμαστε ότι αντί να έχετε τύψεις, θα πρέπει να νιώθετε ευτυχισμένη που κάνετε στο πρώτο σας παιδί το μεγαλύτερο δώρο που θα μπορούσατε να του κάνετε: έναν αδερφό και φίλο για όλη του τη ζωή.\nΦοβάστε ότι η αγάπη σας θα χωριστεί στα δύο;\nΗ απάντησή μας είναι η εξής: η αγάπη μιας μαμάς όταν φέρνει στον κόσμο το δεύτερο παιδί της δεν μοιράζεται- αντίθετα, πολλαπλασιάζεται. Κι αυτό δεν μπορεί να το καταλάβει πριν γεννήσει. Η αγάπη που νιώθεις για τα παιδιά σου είναι ανεξάντλητη, αστείρευτη και δεν τελειώνει. Αυτό είναι το μεγαλύτερο «μάθημα» που παίρνεις δίπλα τους.\nΘέλετε να ξαναζήσετε εκείνες τις πρώτες κατακτήσεις;\nΤα πρώτα του βήματα, τις πρώτες του λεξούλες, το πρώτο του χαμόγελο. Το δεύτερο παιδί θα σας δώσει τη δυνατότητα να τα ζήσετε όλα απ’ την αρχή και παράλληλα να βλέπετε το πρώτο σας παιδί να μεγαλώνει…\nΘέλετε να μεγαλώσει κι άλλο η οικογένειά σας;\nΑφήσαμε – την πιο σημαντική κατά τη γνώμη μας- ερώτηση για το τέλος: είστε έτοιμη να προσθέσετε στην οικογένειά σας ένα ακόμα μέλος; Θέλετε να έχετε δύο παιδιά μέσα στο σπίτι που θα παίζουν μαζί, θα ακούτε τις φωνούλες τους και θα τα βλέπετε τη μία στιγμή να μαλώνουν και την άλλη να παίζουν σαν να μην συμβαίνει τίποτα; Σαν να ακούμε ένα «ναι» να βγαίνει από τα χείλη σας.


Βλακιστάν - ΤΡΙΤΟΣ ΔΡΟΜΟΣ\nΠλατεία Συντάγματος. Ρυθμικές ιαχές του συγκεντρωθέντος όχλου:\nΣαρία – Σαρία\nΙσλάμ στην εξουσία\nκι εις άλλα με υγεία,\nκι οι κόπανοι ψηφίζουνε\nτη Νέα, τη Νέα, Δη-μο-κρα-τία!\nΣυμπολίτες μας από το Βλακιστάν (όλοι εμείς) παρακολουθούν σε απευθείας σύνδεση με την τηλεόραση του Ισλάμαμπαντ, τους «συμπολίτες» μας από το Πακιστάν, οι οποίοι από την πλατεία Συντάγματος των Αθηνών, μας εύχονται, τόσο σε μας όσο και στον πρωθυπουργό μας: «περαστικά, και πάντα τέτοια»!!!\nΤην ίδια ώρα στον Λυκαβηττό:\nΒρε ουστ! Πυξ-λαξ και οδάξ» !!!\nΟ homo socialmedius\nΒαγγέλης Παπαθανασίου – Μνήμες ελληνικές και έναστρες\nΓράφει ο Χρίστος Γούδης Με μεγάλη συγκίνηση μόλις πληροφορήθηκα (19.5.2022,…\nΔιαβάστε περισσότερα Βαγγέλης Παπαθανασίου – Μνήμες ελληνικές και έναστρεςContinue


BMW: Οι i4 και iX έχουν ήδη εξαντληθεί | Drive\nBMW: Οι i4 και iX έχουν ήδη εξαντληθεί\nΜε τις i4 και iX να είναι ήδη εξαντλημένες για μήνες και την αυξανόμενη ζήτηση ηλεκτρικών αυτοκινήτων, η BMW σκοπεύει να προσλάβει μέσα στη χρονιά 6.000 εργαζόμενους.\nΔευτέρα, 03 Ιανουαρίου 2022 | Ηλίας Γερονικολός Επικοινωνία\nH BMW δείχνει να τα πηγαίνει πολύ καλά αυτή την μεταβατική περίοδο της αυτοκίνησης προς τον εξηλεκτρισμό, με την ίδια να δηλώνει πως η ζήτηση για τα ηλεκτρικά της μοντέλα έχει συνεχώς αυξητική πορεία.\nΣυγκεκριμένα, ο CEO του Βαυαρού κατασκευαστή, Oliver Zipse, δήλωσε στην γερμανική εφημερίδα Muenchner Merkur «η ζήτηση για τα ηλεκτρικά μοντέλα μας είναι πολύ υψηλή και οι i4 και iX είναι εξαντλημένες για πολλούς μήνες ακόμα».\nΌπως και να έχει, τα νέα για την BMW ακούγονται πολύ θετικά καθώς η μάχη για την κυριαρχία στα ηλεκτρικά αυτοκίνητα στο άμεσο μέλλον αναμένεται ομηρική. Θυμίζουμε ότι το Tesla Model 3 κλείνει το 2021 ως το κορυφαίο σε πωλήσεις ηλεκτρικό στην Ευρώπη.\nΕπιπλέον, για να ανταποκριθεί στην αυξανόμενη ζήτηση των ηλεκτρικών της μοντέλων, η BMW σχεδιάζει να προσλάβει το 2022 6.000 εργαζόμενους.\nΜέχρι στιγμής στην ηλεκτρική γκάμα της εταιρίας υπάρχουν τα i3, i4, iX και iX3. Ενώ μέσα στο νέο έτος θα προστεθεί η ναυαρχίδα i7, η οποία διανύει τα τελευταία στάδια εξέλιξης της. Ο Γερμανός κατασκευαστής, έχει δεσμευτεί ότι μέχρι το 2023, θα διαθέτει 25 ηλεκτρικά και plug-in μοντέλα στη γκάμα του.\nΤο μέλλον της αγοράς στην Γηραιά ήπειρο θα είναι αναμφίβολα γεμάτο ενδιαφέρον. Η ηλεκτροκίνηση φέρνει ανακατατάξεις σε ότι ίσχυε μέχρι στιγμής και οι Γερμανοί κολοσσοί πρέπει να επιταχύνουν την εξέλιξη των ηλεκτρικών τους αυτοκινήτων αν θέλουν να κατακτήσουν την κορυφή και στην ηλεκτροκίνηση.


Λόγια του μπαξέ - Φτιάχνω μόνος μου\nΑΡΧΙΚΗ ΣΕΛΙΔΑ » ΚΑΛΛΙΕΡΓΕΙΑ ΛΑΧΑΝΙΚΩΝ » Λόγια του μπαξέ\nΛόγια του μπαξέ\nΗ ζωή στο περιβόλι μου: Λόγια του μπαξέ\nΔε ξέρω για σας φίλες και φίλοι, αλλά για μένα η ασχολία με τη βιολογική καλλιέργεια είναι κάτι παραπάνω από ασχολία. Είναι τρόπος ζωής. Τρόπος διαφυγής από την ανούσια καθημερινότητα, τρόπος για να δοκιμάζω τις αντοχές μου γυμναζόμενος παράλληλα, αλλά και ο καλύτερος τρόπος να θρέφω εμένα και την οικογένειά μου υγιεινά.\nΕίναι η ευκαιρία που σου δίνει ένα κομμάτι γης, να ζήσεις για λίγο «φυσικά». Την ευκαιρία αυτή ή την παίρνεις και την εκμεταλλεύεσαι ή την αγνοείς και ζεις με αυτό που εσύ θεωρείς φυσικό.\nΗ προσπάθεια να καλλιεργήσεις ένα χώρο χωρίς χημικά βοηθήματα είναι μεγάλη και δύσκολη. Είναι στιγμές που βλέπω κάποιες ντοματούλες αυτή την εποχή να παρουσιάζουν μαύρη σήψη κορυφής και αναλογίζομαι αν ο χρόνος που έχω αφιερώσει για το μεγάλωμά τους κι ο αγώνας ενάντια σε κάθε ζούδι με πατροπαράδοτες τεχνικές μέχρι τη στιγμή αυτή άξιζε ή όχι τον κόπο.\nΤελικά πάντα καταλήγω στο συμπέρασμα πως ο κόπος αξίζει. Αυτό που παίρνω τελικά από τον μπαξέ μου, φαντάζει στα μάτια μου και «πολύ» και «εξαιρετικό». Είναι το τελικό προϊόν από τη δύσκολη ανάθρεψη ενός τόσο δα μικρού παραδοσιακού σπόρου που κατάφερε κι έγινε κοτζάμ φυτό φορτωμένο με καρπούς. Είναι η σκέψη πως με τη δική μου τακτική φροντίδα επιβιώνουν τα φυτά. Ζουν αποδίδουν και μαραίνονται φυσιολογικά. Είναι η σκέψη πως και φέτος το μοίρασμα της όποιας σοδειάς μου με τους φίλους, μου δίνει όπως πάντα ανείπωτη χαρά.\nΚάθε δεύτερη μέρα που καταφέρνω να πηγαίνω στο κτήμα φανερώνονται μικρά θάματα στα μάτια μου. Το κολοκύθι που ξεμύτισε προχτές, σήμερα είναι έτοιμο για το τηγάνι και τ’ αγγουράκια το ίδιο. Ένα καλαμπόκι που μου χάρισε πέρσι ο Θόδωρος, φέτος μου ανταπόδωσε ένα φόρτωμα καρπό. Οι φασολιές που σκαρφάλωσαν απάνω τους έδωσαν και δίνουν φασολάκια για πολλές μαγεριές.\nΠόσο θαυμάζω όλους αυτούς που προσπαθούν σε μια βεράντα ή σε μια μικρή ταράτσα! Μου δίνουν το κουράγιο για να συνεχίζω την επαφή μου με τη μάνα γη και να τη φροντίζω. Τους οφείλω ένα μεγάλο ευχαριστώ μέσα από την καρδιά μου και τους εύχομαι να συνεχίσουν να το κάνουν με όλες τους τις δυνάμεις.\nΠροχτές μετά το πότισμα στο τέλος της μέρας έπιασα τον εαυτό μου να μονολογεί χαϊδεύοντας τις πρώτες μικρές πιπεριές και να επαινεί τα μικρά πιπεράκια που ξεπρόβαλλαν. Δεν ξέρω πόσο σοβαρό μπορεί να είναι. Ξέρω μοναχά πως ο μπαξές μου δίνει μια αίσθηση πληρότητας που δύσκολα μου χαρίζουν οι υπόλοιπες δραστηριότητές μου. Ξέρω ακόμα πως όσο φέρομαι «λογικά» η γη δε θα με πουλήσει ποτέ. Της δίνω λίγα και μου επιστρέφει πολλά.\nΦεύγοντας από το κτήμα αφήνοντας τα ζώα και το μπαξέ φροντισμένα, γυρνώντας για την πόλη, πάντα με πιάνει αυτή η μελαγχολία. Το μόνο που με παρηγορεί είναι πως μεθαύριο πάλι θα είμαι εκεί. Κι αυτό το λιόγερμα ρε παιδιά... Αυτό το λιόγερμα.... Λες κι ο ήλιος μας μίλαγε. Σα να έλεγε πως εγώ εδώ θα είμαι και θα περιμένω, μέχρι να έρθετε μόνιμα στον τόπο που τα θάματα είναι καθημερινά. Εκεί που τα αυθόρμητα λόγια που βγαίνουν στο μπαξέ έχουν αξία ανεκτίμητη. Εκεί που τα λόγια του μπαξέ μιλάνε για την αληθινή ζωή...\nΔιαβάστε ακόμη:Φτιάχνω λαχανόκηπο χωρίς νερό\nΑναρτήθηκε από Κώστας Ανδρεόπουλος στις 6/27/2012\nastronaftis 6/27/2012 11:41:00 π.μ.\nυπέροχο κείμενο! διάβαζα τις δικές μου σκέψεις. το μπλογκ τούτο με ενέπνευσε και μένα και λόγω αυτού βρίσκομαι στα πρώτα μου βήματα.\nAunt Mary 6/27/2012 01:15:00 μ.μ.\nΕπιστροφη στα χωρια! Επιστροφη στην δυσκολη αλλα ουσιωδη επαφη με την φυση μας. Για την ψυχικη υγεια μας πανω απ ολα!\nMarina 6/27/2012 01:44:00 μ.μ.\nΣυμπέρασμα: τις μεγαλύτερες απολαύσεις της ζωής τις δίνουν τα απλά πράγματα!!!\nΤο απόλαυσα το κείμενό σου! Αυτή την ηρεμία, την αγαλλίαση, την νιώθω και εγώ, ακόμα και όταν ασχολούμαι με τις γλάστρες μου! Και όταν κλαδεύω τα λιγούστρα μου!\nΗ γη αποδίδει πάντα την προσοχή και την περιποίηση! Φαντάσου να ξύπναγες εκεί, να 'παιρνες το φρέσκο σου αυγουλάκι από το κοτέτσι και να το έκανες πρωϊνό, να έκοβες την ντοματούλα και να την έκανες αμέσως σαλάτα....Απερίγραπτο συναίσθημα!!!\nΎστερα απ'όλα αυτά πιστεύω ότι ο φυσικός χώρος του ανθρώπου είναι η φύση!!! Και φαντάσου πόσο διαβρωμένοι είναι αυτοι που την καταστρέφουν....\nΞανθή 6/27/2012 02:17:00 μ.μ.\nΜεγάλη τύχη να έχεις λίγα μέτρα γης για κήπο.\nΥπέροχες εικόνες μου θυμίζουν τα παιδικά μου χρόνια και νοσταλγώ να τις ξαναζήσω.\nUnknown 6/27/2012 03:25:00 μ.μ.\nΤο θέμα είναι να μην έχεις πουθενά έξω από αυτή τη μισητή πόλη αλλού να γύρεις...\nΝα αντέχεις τα δύσκολα κάθε λεπτό και να πέφτεις και να σηκώνεσαι γιατί διαφορετικά θα σε πάρει από κάτω και δεν θα επιβιώσεις.\nΨάχνω τον ήλιο και τον ουρανό από το μπαλκόνι μου... και πολλές φορές κάνω και το σταυρό μου που υπάρχει και αυτό, προσπάθησα να φυτέψω ή καλύτερα να φέρω τη φύση και την αγάπη μου για αυτή στο μικρό μπαλκόνι μου, αλλά δυστυχώς δεν τα καταφέρνω, λίγα πολύ λίγα αλλά και πάλι αυτά μου δίνουν κουράγιο ότι κάτι επιτέλους θα αλλάξει.. Πόσο χαίρομαι που εσείς ζείτε στο όνειρό σας και το δικό μου συνάμα, πολλές φορές ονειρεύομαι ότι κάποτε θα ζήσω και εγώ, αλλά τα χρόνια πέρασαν και οι ευθύνες μεγάλωσαν.. και δυστυχώς το βλέμμα μου φτάνει μόνο στα δύο - τρία μέτρα να ρεμβάζω το τσιμέντο της αντικρινής οικοδομής. Είναι αλήθεια ότι έντυσα το μπαλκόνι μου με φυτά που τα λατρεύω και μόνο αυτά έχω για να .. ονειρεύομαι. Τουλάχιστον εύχομαι σε όσους μπορούν να φύγουν να ζήσουν μια καλύτερη πολύ καλύτερη ζωή... κοντά στη φύση εκεί που ανήκουμε.\nΕγώ απλά θα σας παρακολουθώ γιατί αυτό έμεινε και αυτό που δίνει ζωή.\nΜάνος 6/27/2012 07:12:00 μ.μ.\nΦίλε Κώστα σ' ευχαριστώ για το υπέροχο κείμενο που μας χάρισες.\nΣτις δύσκολες μέρες που περνά η πατρίδα μας ελπίζω να καταλάβουμε επιτέλους ότι οι αξίες της ζωής βρίσκονται αλλού και όχι στα χρήματα.\nΤο σύνθημα μας πρέπει να είναι:\nΚαλλιεργείτε.Κάνει τους άλλους ν' ανησυχούν\nVagelis 6/27/2012 09:43:00 μ.μ.\nΠρέπει να συνηδειτοποιήσουμε ότι είμαστε άνθρωποι, φτιαγμένοι από χώμα, όχι από πλαστικό! Ζούμε αφύσικα, μέσα στα τσιμέντα, στα χημικά. Δεν απολαμβάνουμε τη ζωή. Γι'αυτό κ όσοι ασχολούμαστε με κήπο, νιώθουμε αυτή την αίσθηση πληρότητας, ακόμα κ μετά από πολύ κούραση στον μπαξέ κάτω από τον ήλιο. Γιατί απλά κάνουμε ΦΥΣΙΟΛΟΓΙΚΑ πράγματα που αρμόζουν στον άνθρωπο. Κ αυτό το μπλογκ μας βοηθάει να ζούμε φυσικά, ανθρώπινα. Συγχαρητήρια!\nΑγέλαος 6/28/2012 12:05:00 π.μ.\nΚώστα κατάφερες και πάλι να αγγίξεις ευαίσθητες χορδές! Ένα μεγάλο μπράβο και από εμένα. Η ζυγαριά όλο και περισσότερο γέρνει προς την αυτάρκεια και έχει άμεση σχέση με το τι θα θυσιάσουμε για να την αποκτήσουμε. Είναι δύσκολη απόφαση όπως δύσκολη και η απόλυτη αυτάρκεια αν δεν αναθεωρήσουμε στόχους και κυρίως αν δεν κάνουμε το εγώ …..ΕΜΕΙΣ.\nΚάτι πολύ όμορφο και διδακτικό στον πιο κάτω σύνδεσμο:\nElenArt 6/28/2012 01:26:00 π.μ.\nΕγώ πάλι φέτος, είπα να μην κάνω λαχανόκηπο γιατί είμαι φορτωμένη με απίστευτες δουλειές....αλλά τελικά υπέκυψα στον πειρασμό και πριν 20 μέρες το έστησα το μποστάνι μου. Εβλεπα το κομμάτι που φυτεύω κάθε χρόνο και ήταν σαν να μου μίλαγε....Το λυπήθηκα πραγματικά.....Μα δεν είναι κρίμα βρε παιδιά, να διαθέτουμε κάποιο χώρο και να τον αφήνουμε ανεκμετάλλευτο ?????....Και τόσο κομπόστ που κάνω κάθε χρόνο....και τόσα τσουβάλια κοπριά που έχω παραχωμένα από πέρυσι????....μόνο για τα λουλούδια ?????....Εντάξει, οι λαϊκές είναι γεμάτες και πάμφηνες (κάποιες....) αλλά τελικά πιστεύω ότι είναι η χαρά της δημιουργίας.....το καμάρι....Καλή δύναμη σε όλους. Φιλιά πολλά....\nΑνώνυμος 6/28/2012 10:37:00 π.μ.\nΓια το μαύρισμα στην κορυφή των ντομάτων, τό έχω κι εγώ. Σαν έλλεψη από ασβέστιο μου φαίνεται. Ρίξε κοπριά όρνιθας η οποία έχει πολύ ασβέστιο. Προσοχή πρόσεξε να μην κάψεις τα φυτά.\nMarkella 6/28/2012 01:14:00 μ.μ.\nΛογια του μπαξε! Υπεροχο κειμενο.Οι σκεψεις μου,τα συναισθηματα μου,η αγαλλιαση πο νοιωθω οταν ειμαι στον μπαξε μου.Ο αναζωογονητικος ιδρωτας μετα το τσαπισμα και το ξεβοτανισμα που κανει πιο νοστιμο το ποτηρι με το νερο που θα πιω μετα,το χαιδεμα με τα ματια στα φυτα,το αγγιγμα των καρπων,η κουβεντα με τις κοτουλες μου και τον πετεινο...η ομορφια της σκεψης ας κοψω τις πρωτες μελιτζανες ,ειναι ετοιμες, η ας κανω μια ομελεττα ,και τοσα αλλα.Ευτυχως ο μπαξες μου ειναι στο σπιτι μου.Τον βλεπω μολις ξυπναω,εκει πινουμε καφε το πρωι,και αργα..πριν σκοτεινιασει μια βολτα αναμεσα στα καρικια για να απολαυσουμε τη δουλεια της μερας και να προγραμματισουμε για την επομενη! Μπραβο για τη σελιδα σου,μπραωο για την τρυφεροτητα πουβγαζεις στις αναρτησεις σου,συνεχισε, ετσι ..ΣΕ ΕΥΧΑΡΙΣΤΩ...\nΑνώνυμος 6/28/2012 06:54:00 μ.μ.\nΠόσο σε νοιώθω...\nΕίμαι στον έβδομο χρόνο οριστικής φυγής απ' την Αθήνα και επιτέλους βρήκα το σπίτι που πάντα ήθελα. Εκτός των άλλων, 100 μ2 περιβολάκι, που τώρα διαμορφώνω και φυτεύω σιγά σιγά. Η σοδειά μου θα είναι όψιμη (τα πρώτα αγγουράκια για παράδειγμα θα είναι έτοιμα για σαλάτα την άλλη βδομάδα), αλλά δεν πειράζει, φτάνει που θα είναι η σοδειά μου και θα είναι θρεμμένη με κοπριά!\nΣημειωτέον, ότι η μάνα μου διατηρεί ακόμα κήπο στην ταράτσα του σπιτιού μας στην Αθήνα, απ' όπου προμηθεύομαι κανονικούς σπόρους για μυρωδικά!!!\nΒασίλης ΜπιΣαξ 6/28/2012 06:55:00 μ.μ.\nΦράσκου Παναγιώτα 6/30/2012 03:30:00 μ.μ.\nΧαρήκαμε πολύ με το κείμενό σου. Ζούμε το ίδιο όνειρο. Θα μπορούσες να μας ανεβάσεις περισσότερες φωτογραφίες από το κοτέτσι;\nΚώστας Ανδρεόπουλος 7/02/2012 07:54:00 π.μ.\nΣτο σύνδεσμο αυτό : http://www.ftiaxno.gr/2011/12/blog-post_19.html έχω δημοσιεύσει "το ημερολόγιο ενός κοτετσιού". Έχει ενημερωθεί και πρόσφατα. Αν δεν καλυφτείς σε αυτό που ψάχνεις γράψε ένα σχόλιο κι αν μπορώ ευχαρίστως να κάνω μια ανάρτηση.


ψηφιακά εγκλήματα | k-2.gr\nΛύσεις για να προστατεύσουν τη λειτουργία τους από τους ψηφιακούς εγκληματίες αναζητούν όλο και περισσότερες επιχειρήσεις που διαχειρίζονται ευαίσθητα δεδομένα πελατών.\nΑπό ένα μικρό ξενοδοχείο μέχρι και έναν ασφαλιστικό όμιλο οι κίνδυνοι που ελλοχεύουν για τις εταιρείες είναι πολλές. Σύμφωνα με τη Swiss re η λύση του προβλήματος έγκειται στην ανάπτυξη μιας κοινής γλώσσας για την κατανόηση του κυβερνοχώρου. Οι απώλειες πάντως για τις επιχειρήσεις είναι μεγάλες. Αξίζει να σημειωθεί ότι σύμφωνα τα εγκλήματα στον κυβερνοχώρο έχουν αυξηθεί κατά 22% στη διάρκεια του 2015, προκαλώντας ζημιές που υπερβαίνουν το 1 δις λίρες. Η απειλή στον κυβερνοχώρο είναι πανταχού παρούσα. Έτσι δεν είναι έκπληξη το γεγονός ότι εγείρονται ανησυχίες. Το βασικό πρόβλημα των επιχειρήσεων είναι ότι δεν έχουν πρόσβαση σε δεδομένα που θα τους επέτρεπαν να μετριάσουν, κατανοήσουν, και ποσοτικοποιήσουν το ρίσκο στον κυβερνοχώρο. Μια κοινή γλώσσα λόγου χάρη θα μπορεί να βοηθήσει τους γιατρούς διαφορετικών ειδικοτήτων να επικοινωνούν στον κυβερνοχώρο περιστατικά κινδύνου που σχετίζονται με έναν τρόπο που είναι κατανοητός εσωτερικά. Αυτή η ανάγκη οδήγησε την Swiss Re στη σύνταξη του The CRO Forum Concept Paper on a proposed categorisation methodology for cyber risk για την προτεινόμενη μεθοδολογία κατηγοριοποίησης για τον κίνδυνο στον κυβερνοχώρο.


Μαρία Τρουμουλιάρη - Δ.Σ. ΚΑΛΥΜΝΟΥ 25-08-10 - kalymniansvoice.com\nΤετάρτη, 01 Σεπ 2010 - 15:49:11\nΜαρία Τρουμουλιάρη - Δ.Σ. ΚΑΛΥΜΝΟΥ 25-08-10\nΕίδαμε την παρακάτω ανάρτηση από το υποψήφιο δημοτικό σύμβουλο Γ. Τρικοίλη και θεωρήσαμε σωστά να το αναδημοσιεύσουμε. Oι παρατηρήσεις του είναι κατά την γνώμη μας πολύ εύστοχες και το βίντεο αναδεικνύει και αποδεικνύει την αισχρή συμπεριφορά κάποιων που θέλουν να λένε πως η παράταξη τους έχει καλές σχέσεις και πως εκφράζει τους νέους.\nΕμείς θα σας συμβουλεύαμε να μάθετε πρώτα να τους σέβεστε τους νέους και να μπαίνετε πότε-πότε στον κόπο να ακούσετε τι έχουν να πουν. Ποιός ξέρει; Μπορεί να μάθετε και τίποτα στα «πολιτικά» γεράματα σας!!\nΑκολουθεί η παρατήρηση του Γ. Τρικοίλη και το απόσπασμα από το δημοτικό συμβούλιο της 25-8-2010...\n" ΠΡΟΣΩΠΙΚΑ Ο ΓΡΑΦΩΝ ΔΕΝ ΞΕΡΩ ΤΗΝ ΜΑΡΙΑ ΤΡΟΥΜΟΥΛΙΑΡΗ,ΑΛΛΑ ΤΗΝ ΣΥΓΚΕΚΡΙΜΕΝΗ ΜΕΡΑ ΠΗΓΑ ΣΤΟ ΔΗΜΟΤΙΚΟ ΣΥΜΒΟΥΛΙΟ ΓΙΑ ΝΑ ΠΑΡΑΚΟΛΟΥΘΗΣΩ. ΕΜΕΙΝΑ ΑΝΑΥΔΟΣ!! ΑΞΙΖΕΙ ΤΟΝ ΚΟΠΟ ΝΑ ΔΕΙΤΕ ΤΗΝ ΑΓΩΝΙΑ ΕΝΟΣ ΝΕΟΥ ΑΝΘΡΩΠΟΥ ΜΕ ΕΠΙΧΕΙΡΗΜΑΤΑ ΝΑ ΠΕΙΣΕΙ ΓΙΑ ΤΑ ΑΥΤΟΝΟΗΤΑ,ΔΗΛΑΔΗ ΤΙ? ΝΑ ΤΗΡΗΘΕΙ Ο ΝΟΜΟΣ! ΕΝΑΣ ΝΕΟΣ ΑΝΘΡΩΠΟΣ ΠΟΥ ΕΚΔΙΩΧΘΗΚΕ ΚΑΚΗΝ ΚΑΚΩΣ. ΓΙΑΤΙ?? "


Για γέλια και για κλάματα: Έργα και ημέρες του κυρίου Μητσοτάκη (Μέρος 2ο) | Cretanleft.gr\nΑναρίθμητα είναι τα λάθη, τα ατοπήματα και οι ασυνέπειες του πρωθυπουργού Κυριάκου Μητσοτάκη. Κωμικές γκάφες, χοντρά λάθη, μεγαλειώδεις κυβιστήσεις και πράξεις ή παραλείψεις που (δυστυχώς) έχουν βλάψει τη χώρα. Πολλοί έχουν αναφερθεί σε αυτά, τίποτε δεν είναι άγνωστο. Ο συνεργάτης όμως του cretanleft Τριαντάφυλλος Κούρας είχε την μεθοδικότητα και την ιώβειο υπομονή να τα συλλέξει. Όπως ο ίδιος μάς είπε, όταν ξεκίνησε, πίστευε ότι θα μαζέψει καμιά 30ριά. Έχει όμως ξεπεράσει τα 100 και η λίστα μακραίνει. Μακραίνει γιατί συνεχίζει απτόητος ο κύριος Μητσοτάκης και συνεχίζει απτόητος και ο συνεργάτης μας. Σε όλα υπάρχουν ντοκουμέντα, βίντεο, φωτογραφίες και έγκυρα άρθρα. Το cretanleft, σεβόμενο τις περιορισμένες αντοχές των αναγνωστών σε αγανάκτηση ή γέλιο, θα τα δημοσιεύσει σε συνέχειες ανά δέκα. Σήμερα το 2ο μέρος της συλλογής του Τριαντάφυλλου Κούρα.\n11) Στις 8/6/2017, λίγες μέρες πριν τις εκλογές, σε συνάντηση ξενοδόχων στην Κω που απαιτούσαν εφταήμερο εργασίας, είχε πει «μιλάμε για την ανάγκη να σαρώσουμε στην κυριολεξία ως οδοστρωτήρες τα εμπόδια τα οποία σήμερα κρατούν δέσμια την ελληνική επιχειρηματικότητα», εννοώντας δηλαδή αυτό που ήδη έχει κάνει ως Πρωθυπουργός καταργώντας το 8ωρο, τις υπερωρίες και την εξαήμερη εργασία.\n12) Στις 8/6/2017, κατά την επίσκεψή του στο Καστελόριζο, σε ντόπιο επιχειρηματία υποσχέθηκε και προανήγγειλε ότι δε θα στείλει ΠΟΤΕ το ΣΔΟΕ, το οποίο βεβαίως και ως Πρωθυπουργός στην ουσία το κατήργησε, αφήνοντας ασύδοτη τη φοροδιαφυγή και άδεια τα ταμεία του κράτους. Για να ψάχνουν τώρα στο Υπουργείο Οικονομικών πόρους για να ενισχύσουν τους αδύναμους λόγω της εκρηκτικής αύξησης των καυσίμων, της ηλεκτρικής ενέργειας και των ειδών πρώτης ανάγκης.\n13) Στις 26/6/2017, σε επίσκεψή του στις Βρυξέλλες για τη διάσκεψη του ΕΛΚ, σε συνέντευξη που έδωσε στο περιοδικό POLITICO, είπε ότι «Η Ελλάδα φοβάται την αναβίωση της ακροαριστερής βίας, είμαστε η μόνη χώρα στην Ευρώπη που έχει εσωτερική τρομοκρατία προερχόμενη από την άκρα αριστερά. Η βία προέρχεται αποκλειστικά από την αριστερά τα τελευταία χρόνια». Ξεχνώντας τις δολοφονίες Λαμπράκη, Πέτρουλα, Τεμπονέρα, Γρηγορόπουλου, Φύσσα και με δεδομένο ότι η δίκη της Χρυσής Αυγής για τη δολοφονία του Παύλου Φύσσα είχε ήδη ξεκινήσει, έδινε μια άνευ προηγουμένου βάση για ξέπλυμα της νεοναζιστικής εγκληματικής οργάνωσης της Χρυσής Αυγής (Πηγή εδώ).\n14) Στις 4/7/2017, σε συνέντευξή του στο STAR και στη Μάρα Ζαχαρέα είπε ότι δεν έχει καμία ίδιαίτερη σχέση με το Βαγγέλη Μαρινάκη ούτε αυτός ούτε το ευρύτερο οικογενειακό του περιβάλλον. Το ίδιο επανέλαβε και κατά τη συνέντευξη τύπου στη 82η ΔΕΘ στη Θεσσαλονίκη το 2019. Για να έρθει η αδερφή του και να τον διαψεύσει λέγοντας ότι είναι κουμπάροι με το Μαρινάκη! Μάλλον θα έλειπε απ’ το γάμο της… αδερφής του, τα βαφτίσια του γιου του Μαρινάκη που επίσης βάφτισε η αδερφή του και αυτός που τον αγκαλιάζει θα είναι κάποιος σωσίας του Βαγγέλη Μαρινάκη που του μαθαίνει να χορεύει… βαλς.\n15) Στις 28/7/2017, σε απευθείας ραδιοφωνική συνέντευξή του με τον Άρη Πορτοσάλτε, διέρευσε ένα βίντεο που του δίνει «σκονάκι» με την επόμενη ερώτηση (προσέξτε στην όψη του Πορτοσάλτε την απαξίωση τη στιγμή που του δίνει το σκονάκι)! Τόσο καλή γνώση είχε των θεμάτων και τόσο καλώς προετοιμασμένος ήταν να απαντήσει… Ο πιο καλός ο μαθητής που σε εφτά χρόνια έχει πάρει τρία πτυχία… Τώρα καταλαβαίνουμε πώς τα πήρε. Το τι θα άκουσε μετά ο Πορτοσάλτε δε λέγεται…\n16) Στις 2/8/2017, κατά την συζήτηση για την αναθεώρηση του άρθρου 16 του Συντάγματος είπε ότι «το αίτημα ίδρυσης ιδιωτικών πανεπιστημίων είναι ένα αίτημα πλειοψηφικό στην κοινωνία» και προφανώς αυτό το συμπέρανε απ’ τις μαζικές διαδηλώσεις απανταχού της επικράτειας που γίνονταν μια και δυο φορές τη βδομάδα για να υποστηριχτεί αυτό το αίτημα, με κλείσιμο ακόμα και της Εθνικής Οδού. Και δεν είχαν γίνει ακόμα τα συλλαλητήρια για το μακεδονικό για να πεις ότι τα μπέρδεψε. Οπότε, μάλλον θα τα ονειρεύτηκε…\n17) Στις 16/9/2017, σε επίσκεψή του στη Θεσσαλονίκη και περιοδεία του στα καταστήματα της πόλης χαιρετά κούκλα καταστήματος λέγοντας «Τι κάνετε;» και μετά καταλαβαίνοντας την επική γκάφα που έκανε, δαγκώνεται στραβοκοιτάζοντας την κάμερα. Πάλι καλά που δεν επέστρεψε να μπει μέσα να πιουν μαζί καφέ και να πιάσουν και ψιλοκουβέντα!\n18) Στις 16/9/2017, σε συνάντησή του με φιλάθλους του ήδη αποκλεισμένου ΠΑΟΚ απ’ τις ευρωπαϊκές διοργανώσεις, ευχήθηκε στον ευρωβουλευτή του Θοδωρή Ζαγοράκη: «Θέλω να ευχηθώ μια εξαιρετική ευρωπαϊκή πορεία. Σε καλύπτει αυτό εεεε; Χαχαχαχαχαχα!». Τέτοια ευχή και τέτοιο αστείο δεν ξανάγιναν…\nΠού τα βρίσκει ο μπαγάσας; Εκείνη τη μέρα φαίνεται είχε ρέντα. Δυο γκάφες την ίδια μέρα μόνο ο Mr Bean!\n19) Και η ρέντα στις γκάφες συνεχίζεται και την επόμενη μέρα. Στις 17/9/2017, στη συνέντευξη κατά τη διάρκεια της 82ης ΔΕΘ, σε ερώτηση δημοσιογράφου αν θα διατηρήσει το παράρτημα του πρωθυπουργικού γραφείου ή θα επαναφέρει το Υπουργείο Μακεδονίας Θράκης απάντησε: «Μ’ ενδιαφέρει η επικοινωνία κι όχι η ουσία κε Αγγελίδη. Δεν το ‘χω σκεφτεί…». Φαντάσου να το σκεφτόταν κιόλας! Διάγγελμα θα έβγαζε απ’ αυτά που τώρα βγάζει ως Πρωθυπουργός για την πανδημία, που από επικοινωνία παίρνει άριστα (λέμε τώρα) και από ουσία… μηδέν!\n20) Στις 17/9/2017, στη συνέντευξη κατά τη διάρκεια της 82ης ΔΕΘ, σε ερώτηση δημοσιογράφου για το αν η είσοδος του Άδωνη Γεωργιάδη στο κόμμα της Ν.Δ. αποτελεί ανανέωση, η απάντησή του ήταν αποστομωτική: «ο Γεωργιάδης αποτελεί προσωπική μου επιλογή», επιβεβαιώνοντας τις αντιρρήσεις που εκφράζονταν από μεγάλη μερίδα στελεχών του κόμματος αλλά και την ισχυρότατη δέσμευση που είχε απέναντί του λόγω της στήριξής του κατά το δεύτερο γύρο των εσωκομματικών εκλογών, στον οποίο αναδείχτηκε πρόεδρος της Ν.Δ., επιδεικνύοντας ταυτοχρόνως προς όλους την αρχηγική του πυγμή και ποιος είναι ο «κουμανταδόρος» του κόμματος.\nΤο τραγούδι της ημέρας [22.03.22]


Lifestyle και Gossip\nΗ Έφη Θώδη, ο ράπερ Tus και μια...πορνοστάρ!\nΧαμός έχει γίνει στο διαδίκτυο τις τελευταίες ώρες με το νέο τραγούδι της Έφης Θώδη παρέα με τον ράπερ Tus. Το τραγούδι έχει μέσα τον στίχο «όπως λάχει εμείς οι βλάχοι», ενώ το βίντεο κλίπ που δημοσιοποιήθηκε την 1η Μαρτίου έχει γίνει viral.\nΞέρετε τι λένε: δεν είναι το μέγεθος που μετρά, αλλά πώς το χρησιμοποιείς. Η ατάκα αυτή είναι βέβαια πολλές φορές παρηγοριά στον άρρωστο, αφού εκστομίζεται από όσους έχουν καλούς λόγους να το ισχυρίζονται! Εκεί ακριβώς δηλαδή που το μέγεθος του πέους δεν είναι το μεγάλο (λέμε τώρα!) ζητούμενο. Αν και τα μικρά προσόντα δεν σημαίνουν απαραίτητα αιώνια καταδίκη στο κρεβάτι, καθώς πολλοί από τους κορυφαίους γυναικοκατακτητές του πλανήτη δεν φιγούραραν αξιέπαινους πόντους εκεί κάτω.\nΝέο καυτό ζευγάρι Rihanna και Leonardo DiCaprio?\nΜεγάλη… χημεία φαίνεται πως υπάρχει ανάμεσα στον Λεονάρντο Ντι Κάπριο και την Ριάνα. Οι δυο τους, συναντήθηκαν την παραμονή της Πρωτοχρονιάς, στο St Barths όπου έκαναν διακοπές. Η 26χρονη ποπ σταρ με την παρέα της και αδαμιαία περιβολή, ο 40χρονος σταρ με κομβόι από ξανθιές καλλονές.\nΗ εμφάνιση της Μελέτη που άφησε τους πάντες με το στόμα ανοιχτό\nΌλα τα βλέμματα πάνω της συγκέντρωσε η Ελεονώρα Μελέτη στο πάρτι του τηλεοπτικού καναλιού «Ε», καθώς η εμφάνισή της ήταν κάτι παραπάνω από αποκαλυπτική. Η όμορφη παρουσιάστρια επέλεξε ένα εντυπωσιακό σιθρού φόρεμα, χωρίς ωστόσο να φορέσει σουτιέν, κάτι που είχε ως αποτέλεσμα να... αστράψουν τα φλας.\nHawking | Θέλω να γίνω αντίπαλος του James Bond\nΞεχάστε τις περίφημες θεωρίες του για τις μαύρες τρύπες, ή την προειδοποίησή του ότι η τεχνητή νοημοσύνη μπορεί να εξαφανίσει την ανθρωπότητα. Ο διάσημος βρετανός φυσικός Stephen Hawking έχει άλλη φιλοδοξία το τελευταίο διάστημα: Να παίξει σε κάποια ταινία, και συγκεκριμένα να γίνει «κακός» του James Bond.\nGrowing up Greek |Ριάλιτι για τη ζωή Ελλήνων στις ΗΠΑ προκαλεί σάλο αντιδράσεων\nΤο ριάλιτι «Growing up Greek» που θα μεταδοθεί σήμερα από το ΜΤV έχει ξεσηκώσει πλήθος αντιδράσεων από Έλληνες ομογενείς και όχι μόνο\nΣταμάτης Κραουνάκης | «Πόσα χρόνια μιλάνε οι Βορειοελλαδίτες ελληνικά»?\nΕλένη Φουρέιρα | Έκρυψα ότι έχω γεννηθεί στην Αλβανία\nΗ τραγουδίστρια που γνωρίσαμε από τις Mystique, μίλησε για την καταγωγή της και για τους λόγους που την έκρυβε. Στην καταγωγή της και τον ρατσισμό που έχει βιώσει, αναφέρθηκε η Ελένη Φουρέιρα σε συνέντευξη της, στο ηλεκτρονικό περιοδικό Kool και τον Κωνσταντίνο Ντάφλο.\nΑυτοί είναι οι πλουσιότεροι celebrities κάτω των 30 ετών\nΜικροί σε ηλικία, μεγάλοι στην... τσέπη. Τη λίστα με τους πλουσιότερους celebritities κάτω των 30 ετών έδωσε στη δημοσιότητα το Forbes, με τον Justin Bieber να βρίσκεται στην κορυφή.\nΟ μεθυσμένος Johnny Depp έκλεψε την παράσταση (ΒΙΝΤΕΟ)\nΜέχρι και το Μητροπολιτικό Μουσείο της Νέας Υόρκης τρόλαρε την θρυλική πλέον γυμνή φωτογράφιση της Kim Kardashian που πραγματικά… έριξε το ίντερνετ τις τελευταίες μέρες.\nΧαμός έχει γίνει στο διαδίκτυο τις τελευταίες ώρες με το νέο τραγούδι της Έφης Θώδη παρέα…\nΞέρετε τι λένε: δεν είναι το μέγεθος που μετρά, αλλά πώς το χρησιμοποιείς. Η ατάκα αυτή…\nΜεγάλη… χημεία φαίνεται πως υπάρχει ανάμεσα στον Λεονάρντο Ντι Κάπριο και την Ριάνα. Οι…\nΌλα τα βλέμματα πάνω της συγκέντρωσε η Ελεονώρα Μελέτη στο πάρτι του τηλεοπτικού καναλιού…


Φουσκωτό επιτραπέζιο κουπί|Linyi City Haojing Trading Co., Ltd\nΚάθισμα Doubel φο...\nΦουσκωτό επιτραπέζιο κουπί\nΤο φουσκωτό καγιάκ με ένα κάθισμα\nΠρόκειται για ένα καγιάκ για ένα άτομο, το οποίο υποστηρίζει μέχρι 220 κιλά. Αυτό το καθιστά ιδανικό για ψάρεμα, κωπηλασία αναψυχής, άσκηση και εξερεύνηση. Φέρτε ένα σκυλί ή ένα αλιευτικό εργαλείο και πηγαίνετε με το πτυσσόμενο σχέδιο του.\nΔιαστάσεις: 12'6 "x 31.5" x 17.7 "ή 3.85Χ0.8Χ0.45μ.\nΚατασκευασμένο από πριμοδότηση στρατιωτικής ποιότητας πτώση βελονιά PVC, με 2 θαλάμους, top-πτώση βελονιά? κάτω βελονιά πτώσης.\nΠαρακολούθηση: Η παρακολούθηση είναι η κύρια εστίαση του καγιάκ. Από του επιθετικό σχήμα κύτους μετατόπισης στον σχεδιασμό του πυθμένα τύπου V - αυτό το καγιάκ ακολουθεί εξαιρετικά ευθεία και υψηλή ταχύτητα.\nΙσορροπία: Στα 12'6 "x 31.5" x 17.7 " αυτό το συμβούλιο είναι καλά ισορροπημένη για να διαχειριστεί την ακραία αντοχή στο νερό και το βάρος του paddler μέχρι 220kg.\nΑντοχή: Ο πίνακας είναι φουσκωτός, αλλά δεν το πειράζει. Είναι εξαιρετικό άκαμπτο και συγχωριασμένο στο νερό. Υποστηρίζεται από την πλήρη εγγύηση 2 ετών.\nΣχήμα: Form V-Κάτω. Αυτή η μορφή επιτρέπει πολύ αποτελεσματική κίνηση μέσω του νερού, βελτιώνοντας την ταχύτητα και την ευελιξία. Στο μήκος των 12'6 '', αυτή η φόρμα υπογραμμίζει επιτάχυνση και παρακολούθηση. Λόγω του στενού τόξου, το καγιάκ γροθιά μέσα από ένα απότομο κύμα, αντί να το οδηγήσει πάνω του. Το λογικό πλάτος (31,5 ''), σε συνδυασμό με το πλευστότητα του πληθωρισμού, παρέχει απαράμιλλη ισορροπία και σταθεροποίηση.\n2019 Linyi City Haojing Trading Co., Ltd Όλα τα δικαιώματα διατηρούνται


Το «ταξίδι» του Αλεξέι ζωντανεύει τα όνειρά του... | ΝΒΑ | gazzetta.gr\nΤο «ταξίδι» του Αλεξέι ζωντανεύει τα όνειρά του...\nΑπό το Νόβι Σαντ, στον Πειραιά και από εκεί στον μαγικό κόσμο του ΝΒΑ. Ο Αλεξέι Ποκουσέφσκι από το βράδυ της Τετάρτης ζει το μεγαλύτερό του όνειρο...\nΜπορεί να μην βρέθηκε στον χώρο του ντραφτ. Μπορεί να μην έζησε την εμπειρία έτσι όπως την είχε ονειρευτεί. Μπορεί τίποτα να μην μοιάζει με όσα έχουμε συνηθίσει. Αλλά όλα αυτά τα «μπορεί» δεν έχουν καμία σημασία, όταν η ουσία είναι μια και η πραγματικότητα ξεπερνά τα όνειρα.\nbwin - Έτσι είναι το παιχνίδι σήμερα, με ενισχυμένες αποδόσεις, κορυφαίο live και χιλιάδες στοιχηματικές επιλογές |21+\nΟ Αλεξέι Ποκουσέφσκι έζησε την μεγαλύτερη στιγμή της καριέρας του, μέχρι την επόμενη και καλά θα κάνει να την χαρεί όσο περισσότερο μπορεί. Ο νεαρός φόργουορντ του Ολυμπιακού άκουσε το όνομα του στο Νο.17 της φετινής διαδικασίας, έχοντας στο πλευρό του ανθρώπους που τον αγαπούν και πλέον είναι παίκτης των Οκλαχόμα Θάντερ.\nΤον επέλεξαν οι Τίμπεργουλβς και τον αντάλλαξαν για τον Ρίκι Ρούμπιο και τα πικ 25 και 28 και όλα αυτά μπαίνουν στο βιβλίο της ιστορίας, με ένα νέο κεφάλαιο να ανοίγεται μπροστά του.\nΣτην μετάδοση του draft, ο Ποκουσέφσκι άκουσε το όνομα του να μπαίνει δίπλα σε εκείνο του Γιάννη Αντετοκούνμπο, καθώς μετά τον «Greek Freak» είναι ο δεύτερος παίκτης που πηγαίνει στο NBA και μάλιστα σε ψηλό πικ, ενώ προέρχεται από ομάδα της Α2 στην Ελλάδα. Δεν είναι όμως μόνο αυτό. Ο Έλληνας σταρ του Μιλγουόκι έχει δώσει άλλη μορφή στα όνειρα των παιδιών και ο Ποκουσέφσκι είναι ένας από αυτά.\nΟ νεαρός Σέρβος κατάφερε και έγραψε ιστορία και για την χώρα του, αφού έγινε το τέταρτο υψηλότερο draft pick στην ιστορία του σερβικού μπάσκετ, γεγονός που επιβεβαιώνει την σπουδαία επιτυχία. Στην κορυφή της σχετικής λίστας βρίσκεται ο Ντάρκο Μίλιτσιτς, ο οποίος έγινε pick στο νούμερο 2 το 2003, πίσω από τον ΛεΜπρόν Τζέιμς και πάνω από τους Καρμέλο Άντονι, Κρις Μπος και Ντουέιν Ουέιντ.\nΤο 2001 ο Βλάντιμιρ Ραντμάνοβιτς επελέγη στο νούμερο 12, ενώ οι Σακραμέντο Κινγκς επέλεξαν τον Πέτζα Στογιάκοβιτς στο νούμερο 14. Στο νούμερο 17 έχει επιλεγεί και ο Ζάρκο Τσαμπαρκάπα και πλέον υπάρχει ακόμα ένα όνομα, που κάνει το σέρβικο μπάσκετ να πανηγυρίζει.\nΟ «Πόκου» είναι ένα παιδί που έκανε τα βήματα του στα «ερυθρόλευκα», ανδρώθηκε στον Ολυμπιακό, τον πίστεψαν όλο στην ομάδα του Πειραιά, αλλά το μέλλον για εκείνον φαντάζει λαμπρό και τα όνειρα του μπορούν να ακουμπήσουν τις πιο ψηλές κορυφές τους.\nΑπό το Νόβι Σαντ και τον Πειραιά...\nΑπό το Νόβι Σαντ, στην Ελλάδα και τον Ολυμπιακό, από τους μικρούς, στους... μεγάλους, στην Euroleague και η περιπέτεια φυσικά δεν τελειώνει, όσο υπάρχει ταλέντο και δίψα για διάκριση.\nΓεννημένος τον Δεκέμβριο του 2001, ο πιτσιρικάς Σέρβος ξεκίνησε στα 6 του να αγωνίζεται στο Νόβι Σαντ και μετακόμισε στην Ελλάδα, μαζί με την μητέρα του, το 2013 για να παίξει για τον Ολυμπιακό. Η ελληνική ομάδα τον πίστεψε, βοήθησε την οικογένεια του να φτιάξει το μέλλον της από νέα αφετηρία και κάπως έτσι αφοσιώθηκε στο μπάσκετ. Από γκαρντ άρχισε την καριέρα του, κάπως έτσι βρέθηκε και και στον Ολυμπιακό, αλλά το σώμα του είχε άλλη... άποψη. Ψήλωσε απότομα, από το 1.96 που ήταν όταν έφτασε στην Ελλάδα και αφού ξεπέρασε τα 2 μέτρα και μπήκε σε ένα ειδικό καθεστώς, ώστε να να βρει την θέση που του ταιριάζει και να προσαρμόσει το ύψος του σε αυτήν.\nΟ πατέρας του ήταν προπονητής σε μικρότερες ομάδες στη Σερβία και βιντεοσκοπούσε όλα τα παιχνίδια του Αλεξέι. Αυτά, ακριβώς, τα clips στο YouTube έφεραν τον Ποκουσέφσκι στην Ελλάδα: «Ένας προπονητής του Ολυμπιακού τα είδε και κάλεσε τον πατέρα μου»! Σε ηλικία 13 ετών ήρθε στην Αθήνα, δίχως να έχει συνειδητοποιήσει το μέγεθος του Ολυμπιακού: «Είναι ένα κλαμπ με τεράστια ιστορία όμως ήμουν πολύ νέος και ήξερα ελάχιστα πράγματα. "ΟΚ, θα πάω στην Ελλάδα, θα παίξω εκεί και θα κάνω ό,τι καλύτερο μπορώ". Στην αρχή η κατάσταση ήταν δύσκολη. Ήμουν μόνος σε μια νέα χώρα, μια νέα πόλη, με μια νέα γλώσσα και μια νέα κουλτούρα. Έπειτα από έναν χρόνο κατάλαβα ότι υπάρχει πίεση και ό,τι πρέπει να δώσεις τον καλύτερο εαυτό σου για να κερδίζεις»!\nΟ Νίκολα Μιλουτίνοφ έκανε πιο εύκολη τη μετάβαση του Ποκουσέφσκι στα νέα δεδομένα, ενώ άπαντες στον Ολυμπιακό τον βοήθησαν να προσαρμοστεί και να πάρει πράγματα για να προσθέσει στο παιχνίδι του: «Όταν ήμουν νεότερος, ο Νίκολα έκανε προπονήσεις μαζί μου στο ίδιο γήπεδο. Έπειτα από 10 χρόνια είμαστε μαζί στην ίδια ομάδα. Με βοηθάει να "διαβάζω" το παιχνίδι και να δω κάποια πράγματα με διαφορετικό τρόπο. Από κει και πέρα, το να είμαι στην ίδια ομάδα με τον Βασίλη Σπανούλη και τον Γιώργο Πρίντεζη είναι κάτι απίστευτο. Η συγκέντρωση του Σπανούλη στον στόχο του είναι απίθανη! Σε κάθε προπόνηση είναι 100% συγκεντρωμένος. Επίσης έμαθα από την ενέργεια και την άμυνα του Παπανικολάου».\nΤα πράγματα έγιναν πιο απλά για τον Αλεξέι, όσο περνούσε ο καιρός. Άρχισε να πηγαίνει σχολείο κανονικά στην Ελλάδα, έμαθε την γλώσσα και σταδιακά άρχισε να προπονείται με την ανδρική ομάδα του Ολυμπιακού, μαζεύοντας χρήσιμες παραστάσεις και εμπειρίες.\nΟ ύψους 2μ.11 γκαρντ των «ερυθρόλευκων» μάζευε συνέχεια εμπειρίες και γινόταν καλύτερος μέρα με την ημέρα. Συμμετείχε Adidas Next Generation Tournament, έπαιζε συστηματικά με την αναπτυξιακή ομάδα του Ολυμπιακού, ενώ με τον Μπλατ έκανε ντεμπούτο και στην Euroleague.\nΟ Ολυμπιακός τον είδε ως ένα τεράστιο project, τον πίστεψε και έκανε όσα χρειάζονταν για να τον φέρει στο σημείο να διεκδικήσει τα όνειρα του. Φυσικά, δεν θα έμπαινε ποτέ εμπόδιο σε ένα παιδί, που έδειξε ότι η προοπτική του φτάνει μέχρι το υψηλότερο επίπεδο. Άπαντες στην Ελλάδα τον αγάπησαν, ενώ οι «ερυθρόλευκοι» οπαδοί τον έβαλαν στην καρδιά τους και τον στήριξαν όσο λίγους.\nΕσπασε το ρεκόρ του Πριντεζη\n«Ευχαριστώ όλους όσοι που ήταν στο παιχνίδι, τον κόσμο που ήρθε. Ένιωθα καλά όταν μπήκα. Ο Μπλατ μου δίνει την ευκαιρία να παίζω ελεύθερα και νιώθω πολύ καλά. Αυτό το καλάθι θα το θυμάμαι για πάντα», είπε στην κάμερα της Nova και συμπλήρωσε για την συνέχεια: «Πάω βήμα - βήμα. Θέλω να ξεκινήσω να παίζω στον Ολυμπιακό, να είμαι στην 12άδα, όπως σήμερα, και να βοηθήσω την ομάδα να πάρει την Euroleague».\nΣε ηλικία 17 ετών, 2 μηνών και 21 ημερών, ο Ποκουσέφσκι πέρασε ως αλλαγή του Ζακ ΛεΝτέι, με ένα λεπτό να απομένει για τη λήξη της αναμέτρησης με την Μπάγερν Μονάχου και έγραψε ιστορία, μέσα σε αποθέωση, τον Μάρτιο του 2019.\nΆφησε πίσω του τον Γιώργο Πρίντεζη, ο οποίος είχε κάνει ντεμπούτο για τον Ολυμπιακό στην Ευρώπη το 2002 κόντρα στην Σλασκ Βρόκλαβ σε ηλικία 17 ετών, 7 μηνών και 17 ημερών και ο μικρός έβαλε τις βάσεις για το σπουδαίο μέλλον του.\nΜόλις τον σήκωσε ο Μπλατ και ξεκίνησε να βγάζει την φόρμα του, ο κόσμος στο ΣΕΦ κατάλαβε ότι μπροστά του βλέπει κάτι μοναδικό και πλέον όλο αυτό έχει και άλλη διάσταση. Οι φωνές να γίνει φάουλ για να περάσει ο πιτσιρικάς στο παρκέ, ήταν ξεχωριστές και μόλις μπήκε άπαντες ήθελαν να πάρει το σουτ που πήρε.\n— Turkish Airlines EuroLeague (@EuroLeague) March 19, 2019\nΈνα παιδί μόλις στα 17 του, με αγνό μπασκετικό ταλέντο έκανε τα πρώτα του βήματα και όσοι ήταν στο ΣΕΦ έγιναν μάρτυρες. Μπορεί ο Μπλατ να απολογήθηκε και να πήρε την ευθύνη για την επίθεση στο τέλος, όμως ο κόσμος το ζητούσε, το ήθελε και κανείς δεν μετάνιωσε.\nΟ «Πόκου» έβαλε τον πρώτο του πόντο και ξεκίνησε να γράφει το βιβλίο της μπασκετικής του ιστορίας. Μπορεί στον Ολυμπιακό, τελικά, να μην έμεινε πολύ, αλλά δεν γινόταν η ελληνική ομάδα να σταματήσει την πορεία που βλέπει όλος ο κόσμος ότι μπορεί να έχει.\nΆλλωστε δεν ήταν τυχαίο, που στο τραπέζι δίπλα του, μαζί με την οικογένεια του ήταν ο Χρήστος Μπαφές, ο team manager των «ερυθρόλευκων» και ο Δημήτρης Τσαλδάρης, ο προπονητής του στην ομάδα, δείχνοντας ότι μια αθλητική οικογένεια πρέπει να αφήνει τα παιδιά της να λάμπουν, έστω και αν στοιχίζει.\nΤους μπήκε στο μάτι...\nΟ Αλεξέι Ποκουσέφσκι σε κάθε καλοκαιρινή εκτίμηση ανέβαινε όλο και πιο πολύ και είχε φανεί ότι είχε καταφέρει να μπει στο... μικροσκόπιο των Αμερικανών. Ο νεαρός παίκτης άκουσε τους εκτιμητές να μιλούν με τα καλύτερα λόγια για εκείνον και πέταξε στην Αμερική, με στόχο να τους επιβεβαιώσει.\nΤο όνομα του μπήκε δίπλα σε αυτά κορυφαίων παικτών, οι συγκρίσεις δεν έλειψαν και άπαντες μίλησαν με τα καλύτερα λόγια για το ταλέντο του.\nΟ νεαρός Σέρβος έθεσε συμμετοχή στο φετινό... διαφορετικό, εξαιτίας του κορονοϊού, ντραφτ και από την αρχή έπαιζε κοντά στο τέλος της 20άδας. Οι εκτιμήσεις και τα λόγια όμως που ακούστηκαν για εκείνον, τον ανέβαζαν κάθε μέρα και πιο πολύ και το ταξίδι του στην Αμερική τον εκτόξευσε.\nΟι εκτιμήσεις που έχουν γίνει για εκείνον είναι πάρα πολλές. Άλλωστε στην απέναντι πλευρά του Ατλαντικού δεν αφήνουν τίποτα στην τύχη. Έτσι και ο Ποκουσέφκσι έχει μπει στο μικροσκόπιο των σκάουτερ με τα θετικά του και τα αρνητικά να απλώνονται μπροστά στα μάτια όλου του μπασκετικού πλανήτη.\nΟ νεαρός είναι ένας γκαρντ, σε σώμα ψηλού, που έχει τρανταχτές αδυναμίες και αυτές είναι φανερές δια γυμνού οφθαλμού.\nΕίναι αδύνατος και αδύναμος γεγονός που τονίζεται σε κάθε ρεπορτάζ που τον αφορά και πάντα το ίδιο ρεπορτάζ συνδυάζεται με ένα μεγάλο αλλά. Αλλά έχει τρομερές ικανότητες σε άμυνα και επίθεση, με ικανότητα στο σουτ, την άμυνα και την πάσα που δύσκολα βρίσκεις σε παίκτη που φτάσε τα 210 εκατοστά.\nΗ φανερή του αδυναμία μπορεί να... διορθωθεί με πολλή δουλειά στο γυμναστήριο, κάτι στο οποίο είναι... μάστερ οι Αμερικανοί και αυτό το μείον είναι κάτι που εύκολα προσπερνούν και σίγουρα ξέρουν τον καλύτερο τρόπο, για να το διορθώσουν. Μπορεί φέτος να μην είχε σκάουτερ στα καμπς που έγινα, αλλά ο Ποκουσέφσκι έκανε εξαιρετική δουλειά και κέρδισε την θέση του, με το σπαθί του.\nΟ νεαρός δούλεψε σκληρά, ταξίδεψε και έδειξε τι αξίζει, σε μια εποχή που όλα είναι πιο δύσκολα και στο τέλος της ημέρας το όνομα του ήταν η πιο γλυκιά ανταμοιβή\nΗ βραδιά των 14.5 εκατ. δολαρίων\nΟι Θάντερ είναι η ομάδα που κατέληξε ο Αλεξέι Ποκουσέφσκι και στην Οκλαχόμα θα περάσει τα πρώτα χρόνια του στο ΝΒΑ. Ο νεαρός άσος πήγε σε μια ομάδα, που έχει πλάνο να ξεκινήσει πράγματα από την αρχή και σίγουρα θα ήθελε να εκμεταλλευτεί την ευκαιρία να βρεθεί σε ένα περιβάλλον, όπου το νέο αίμα θα ορίσει το δικό του μέλλον.\nΟι εμπειρίες και τα ταξίδια που έχει κάνει στην σύντομη μπασκετική του καριέρα ξεχωρίζουν στην απέναντι πλευρά του Ατλαντικού και άπαντες θέλουν να δουν την προσαρμογή του.\nΤα πάντα αλλάζουν για τον νεαρό. Και οικονομικά και πρακτικά. Αν ο Ποκουσέφσκι εξαντλήσει το rookie contract με την Οκλαχόμα, θα λάβει 14.5 εκατομμύρια δολάρια. Συγκεκριμένα, θα εισπράξει 2.9 εκατομμύρια τη σεζόν 2020-21 και 3.1 τη σεζόν 2022-21. Συνολικά, δηλαδή το εγγυημένο ποσό (σ.σ. τα δυο πρώτα χρόνια στο rookie contract είναι εγγυημένα) ανέρχεται στα έξι εκατομμύρια δολάρια. Εφόσον οι Θάντερ τον κρατήσουν για τρίτη και τέταρτη σεζόν (team option), ο Σέρβος θα λάβει αντίστοιχα 3.2 και 5 εκατομμύρια δολάρια. Έτσι το συνολικό ποσό θα ανέλθει στα 14.5 εκατομμύρια.\nΌσον αφορά τον Ολυμπιακό, οι Πειραιώτες βάζουν στα ταμεία τους σχεδόν 1.5 εκατομμύρια δολάρια που προβλέπει το NBA out του Ποκουσέφσκι. Από αυτό το ποσό, η Οκλαχόμα μπορεί να πληρώσει βάσει των κανονισμών του ΝΒΑ τις 750.000 δολάρια και τα υπόλοιπα θα τα δώσει ο παίκτης, από τον πρώτο μισθό του.\nΠολλά παιδιά το ονειρεύονται, πολλά παιδιά το θέλουν, αλλά δεν είναι εύκολο να βρεθεί ο καθένας σε μια τέτοια θέση, όπως βρίσκεται τώρα ο Αλξέι Ποκουσέφσκι. Θέλει θυσίες, πίστη και πολύ ταλέντο για να ακούσεις το όνομα σου σε μια τέτοια βραδιά.\nΟ Πόκου τα έχει όλα και δίκαια βρίσκεται σε αυτή την θέση. Είναι ένα παιδί που το αγάπησε το ελληνικό κοινό, όσο λίγους και πλέον μπορεί να τους κάνει όλους υπερήφανους.\nΤο σίγουρο είναι ότι έχει τις ευχές όλων, για να ένα μέλλον, που να μοιάζει με τα πιο τρελά του όνειρα.


ΕΛΜΕ Ξάνθης: Νοεμβρίου 2019\nΔιαμαρτυρία μαθητών/τριών Μουσικού Σχολείου Ξάνθης\nΤην Πέμπτη 28 Νοεμβρίου τα Μουσικά και Καλλιτεχνικά Σχολεία όλης της Ελλάδος διοργανώνουν πανελλήνια διαμαρτυρία με σκοπό την ανάδειξη των προβλημάτων τους και την απαίτηση να λυθούν άμεσα χωρίς άλλες καθυστερήσεις. Συμμετέχοντας και εμείς ως μαθητές/τριες του Μουσικού Σχολείου Ξάνθης , με τη στήριξη του Συλλόγου Γονέων και Κηδεμόνων και του Συλλόγου Διδασκόντων, διοργανώνουμε πορεία διαμαρτυρίας στο κέντρο της πόλης και μουσική συναυλία στην κεντρική πλατεία και ενώνουμε τη φωνή μας.\nΕπίσπευση των διαδικασιών ανέγερσης κτιρίου για το Μουσικό Σχολείο Ξάνθης τηρώντας τις αναγκαίες προϋποθέσεις για την λειτουργία ενός μουσικού σχολείου. (Το Σχολείο λειτουργεί από το 1997, φιλοξενούμενο σε άλλες εγκαταστάσεις)\nΣίτιση των μαθητών από την αρχή του χρόνου χωρίς καθυστερήσεις.\nΕκπόνηση μουσικών εγχειριδίων και δωρεάν διανομή τους. (Αλήθεια έχει υπολογίσει κανείς το κόστος των φωτοτυπιών που διανέμονται για τη διδασκαλία των μουσικών μαθημάτων;)\nΕνεργοποίηση των ΥΑ Γ2/7323/08-12-1997 και ΥΑ Γ2/7324/08-12-1997 σχετικά με την χορήγηση πιστοποίησης των σπουδών μας και μουσικής ειδικότητας στους αποφοίτους Μουσικών Σχολείων κατόπιν εξετάσεων. (6 χρόνια διδασκόμαστε μουσική χωρίς καμία απολύτως αναγνώριση του κόπου και των γνώσεων μας.)\nΆμεση κάλυψη των κενών σε καθηγητές μουσικών μαθημάτων. Έγκαιρη τοποθέτησή τους με την έναρξη της σχολικής χρονιάς. Μόνιμοι διορισμοί εκπαιδευτικών. (Ακόμη και τώρα για το βασικό όργανο του ταμπουρά δεν υπάρχουν καθηγητές και περισσότεροι από τους μισούς μαθητές δε διδάσκονται το όργανο που επιθυμούν.)\nΕιδική επιχορήγηση των Μουσικών Σχολείων. (Οι ανάγκες των Μουσικών Σχολείων: Συντήρηση και προμήθεια μουσικών οργάνων και ηχητικού εξοπλισμού, συντήρηση περισσοτέρων αιθουσών για 9ωρο ημερήσιο πρόγραμμα μαθημάτων, αμφιθεάτρου και αποθηκών οργάνων)\nΔημιουργία τμήματος για την καλλιτεχνική-μουσική εκπαίδευση στο Υπουργείο Παιδείας.\nΕπαναφορά των Μουσικών Αγώνων και ποσοστό μοριοδότησης, όπως γίνεται και με τα αθλήματα, για την εισαγωγή σε μουσικές σχολές.\nΚαλούμε όλες/ους τους μαθητές/τριες και τους γονείς του σχολείου μας, να συμμετάσχουν σε αυτή τη διαμαρτυρία, πιστεύοντας ότι ζητάμε τα αυτονόητα όχι για κάποιον άλλον αλλά για εμάς και αυτούς που θα έρθουν αφού φύγουμε από το σχολείο.\nΠορεία, στις 12:00, από την Πλατεία Ελευθερίας και συναυλία στην Κεντρική Πλατεία από τις μαθήτριες και τους μαθητές του Μουσικού Σχολείου.\nΤο Δεκαπενταμελές Συμβούλιο του Μουσικού Σχολείου Ξάνθης\nΑναρτήθηκε από ΕΛΜΕ Ξάνθης στις 9:26 π.μ. Δεν υπάρχουν σχόλια:\nΠροβολή Πέμπτης 28/11\nΑναρτήθηκε από ΕΛΜΕ Ξάνθης στις 5:04 μ.μ. Δεν υπάρχουν σχόλια:\nΕπιστολή της ΟΛΜΕ σχετικά με τους διορισμούς στην Ειδική Αγωγή\nΑναρτήθηκε από ΕΛΜΕ Ξάνθης στις 7:40 μ.μ. Δεν υπάρχουν σχόλια:\nΕκδήλωση/συζήτηση για την Ιστορία\nΜε αφορμή τα 100 χρόνια από την απελευθέρωση της Ξάνθης, και σε συνεργασία με τη ΦΕΞ, η ΕΛΜΕ Ξάνθης διοργανώνει εκδήλωση/συζήτηση για τη θέση της τοπικής Ιστορίας στη διδασκαλία του μαθήματος στο σχολείο, ανοίγοντας ένα κύκλο εκδηλώσεων για το μάθημα της Ιστορίας, το ρόλο και τις προσεγγίσεις του.\nΣτην εκδήλωση θα προηγηθεί παρουσίαση του εκπαιδευτικού προγράμματος του Μουσείου «Ξάνθη Ελεύθερη 1919-2019» για τα σχολεία, από τον Πασχάλη Ξανθόπουλο.\nΘα γίνουν σύντομες εισηγήσεις από τις συναδέλφισσες Λένα Παπαδοπούλου, εκπαιδευτικό Α/θμιας, και Μαρία Μπαρμπαλιού, αναπληρώτρια εκπαιδευτικό ΠΕ02, Β/θμιας.\nΤετάρτη, 27 Νοέμβρη, στις 20:00, στο Λαογραφικό Μουσείο.\nΑναρτήθηκε από ΕΛΜΕ Ξάνθης στις 1:29 μ.μ. Δεν υπάρχουν σχόλια:\nΕκδήλωση Μουσικού Σχολείου\nΑναρτήθηκε από ΕΛΜΕ Ξάνθης στις 9:43 π.μ. Δεν υπάρχουν σχόλια:\nΣυνέντευξη του προέδρου της ΟΛΜΕ\n(από το tvxs.gr)\nΘυμωμένος και προσβεβλημένος ως εκπαιδευτικός αλλά και ως πρόεδρος της ΟΛΜΕ, δηλώνει στο Τvxs.gr o Θεόδωρος Τσούχλος με την επιστροφή στη συζήτηση περί «αξιολόγησης των εκπαιδευτικών» και «αριστείας» που επανήλθε με αφορμή τις δηλώσεις του Γιάννη Αντώνιου ο οποίος από χθες κατέχει τη θέση του προέδρου του Ινστιτούτου Εκπαιδευτικής Πολιτικής.\nΟ πρόεδρος της ΟΛΜΕ, μιλώντας στο Tvxs.gr ασπάζεται επίσης το ερώτημα που θέτει η ΟΙΕΛΕ (Ομοσπονδία Ιδιωτικών Εκπαιδευτικών Λειτουργών Ελλάδος) «γιατί εξαγγέλλει σαν να είναι ο ίδιος επικεφαλής του Υπουργείου μέτρα για αξιολόγηση, εξεταστικό κλπ». Διευκρινίζει μάλιστα, πως αν τις εξαγγελίες τις είχε κάνει η υπουργός, η ΟΛΜΕ θα ήταν ήδη έξω από την πόρτα του υπουργείου, υπογραμμίζοντας ταυτόχρονα πως «...η κυρία Κεραμέως θα έπρεπε να τον επαναφέρει στην τάξη αλλά δεν το έπραξε. Μήπως γιατί πρόκειται για το σχέδιο του υπουργείου, που ανακοινώνεται από τον κο Αντωνίου, πριν κάνει εξαγγελίες η υπουργός; Ξέρουμε τι μας περιμένει αλλά κινούμαστε θεσμικά».\nΑναρτήθηκε από ΕΛΜΕ Ξάνθης στις 11:00 μ.μ. Δεν υπάρχουν σχόλια:\nΠροβολή Πέμπτης 21/11\nΗ προβολή αυτής της Πέμπτης 21/11 θα γίνει στα πλαίσια του Φεστιβάλ «Cinema of Earthly Delights» που διοργανώνει η ΦΕΞ.\nH ταινία που θα προβληθεί την Πέμπτη είναι η «Mishima: A Life in Four Chapters». Δείτε λεπτομέρειες και το συνολικό πρόγραμμα του Φεστιβάλ εδώ.\nΠάντα στο Λαογραφικό Μουσείο, στις 9μμ.\nΑναρτήθηκε από ΕΛΜΕ Ξάνθης στις 8:01 μ.μ. Δεν υπάρχουν σχόλια:\nΕκλογές για ανάδειξη νέου ΔΣ της ΕΛΜΕ\nOι εκλογές για την ανάδειξη του νέου ΔΣ της ΕΛΜΕ θα γίνουν την Τετάρτη 11/12. Η ημερομηνία καθορίστηκε σε συνεννόηση με τον Διδασκαλικό Σύλλογο Ξάνθης και τον Σύλλογο Δασκάλων ΕΠΑΘ ώστε να διευκολυνθούν οι συναδέλφισσες και οι συνάδελφοι.\nΛεπτομέρειες θα ανακοινωθούν έγκαιρα.\nΑναρτήθηκε από ΕΛΜΕ Ξάνθης στις 8:00 μ.μ. Δεν υπάρχουν σχόλια:\nΟΛΜΕ: ΥΠΕΡΑΣΠΙΖΟΥΜΕ ΤΙΣ ΚΑΤΑΚΤΗΣΕΙΣ ΝΕΟΛΑΙΑΣ ΚΑΙ ΕΡΓΑΖΟΜΕΝΩΝ ΚΑΤΩ ΤΑ ΧΕΡΙΑ ΑΠΟ ΤΟ ΑΣΥΛΟ – ΕΞΩ Η ΑΣΤΥΝΟΜΙΑ ΑΠΟ ΤΙΣ ΣΧΟΛΕΣ\nΣε μια περίοδο που αναπτύσσονται μαζικοί αγώνες στις σχολές και συνολικότερα, η\nκυβέρνηση επιδιώκει να περάσει τους αντιδραστικούς σχεδιασμούς στην εκπαίδευση και στην κοινωνία ενάντια σε νεολαία και εργαζόμενους, χρησιμοποιώντας ακραίες αυταρχικές μεθόδους.\n• Κάτω τα χέρια από το άσυλο!\n• Έξω η αστυνομία από τις σχολές!\n• Να απαλλαγούνοι διωκόμενοι φοιτητές από κάθε κατηγορία!\n• Εδώ και τώρα να παρθεί πίσω η απόφαση της Συγκλήτου και να ανοίξει η ΑΣΟΕΕ.\n• Κάτω τα χέρια από τις κατακτήσεις φοιτητών, μαθητών, εργαζομένων!\n• Δημόσια δωρεάν εκπαίδευση για όλες και όλους!\nΑναρτήθηκε από ΕΛΜΕ Ξάνθης στις 11:16 π.μ. Δεν υπάρχουν σχόλια:\nΗ ΕΛΜΕ Ξάνθης καλεί τις συναδέλφισσες και τους συναδέλφους να συμμετέχουν στην πορεία μνήμης για το Πολυτεχνείο που καλεί ο Φοιτητικός Σύλλογος την Κυριακή 17/11, στις 18:00, στα ΠΡΟΚΑΤ.\nΜε την παρουσία μας θυμίζουμε ότι στα αδιέξοδα μπορούν να απαντήσουν μόνο οι λαϊκοί αγώνες.\nΚρατάμε τη μνήμη, ζωντανό οδηγό.\nΕπισυνάπτουμε και την ανακοίνωση της ΟΛΜΕ:\nΑναρτήθηκε από ΕΛΜΕ Ξάνθης στις 8:24 π.μ. Δεν υπάρχουν σχόλια:\nΑποχώρηση του ΔΣ της ΟΛΜΕ από υποτιθέμενο διάλογο με το υπουργείο\nΑναρτήθηκε από ΕΛΜΕ Ξάνθης στις 8:10 π.μ. Δεν υπάρχουν σχόλια:\nΜαταίωση της Προβολής της Πέμπτης 14/11\nΗ προβολής της Πέμπτης 14/11 στα πλαίσια των «Προβολών της Πέμπτης της ΕΛΜΕ» δεν θα γίνει λόγω της εκδήλωσης της ΦΕΞ με θέμα «ΙΣΤΟΡΙΑ ΚΑΙ ΜΝΗΜΗ ΤΟΥ ΚΑΠΝΟΥ ΣΤΟ ΑΓΡΙΝΙΟ ΤΟΝ 20ό ΑΙΩΝΑ»\nΑναρτήθηκε από ΕΛΜΕ Ξάνθης στις 2:28 π.μ. Δεν υπάρχουν σχόλια:\nΕρώτημα σχετικά με θέματα αναγνώρισης της εκπαιδευτικής προϋπηρεσίας στην Α/θμια\nΤο ΔΣ της ΕΛΜΕ Ξάνθης στην τελευταία του συνεδρίαση αποφάσισε να απευθύνει το παρακάτω ερώτημα προς τις αρμόδιες υπηρεσίες του Υπουργείου Παιδείας:\n«Με αφορμή σχετικά ερωτήματα συναδελφισσών/ων παρακαλούμε να μας διευκρινίσετε αν η διάθεση εκπαιδευτικών της Β/θμιας στην Πρωτοβάθμια για τις ανάγκες της υπηρεσίας λαμβάνεται ως εκπαιδευτική προϋπηρεσία για την Β/θμια εκπαίδευση.»\nΑναρτήθηκε από ΕΛΜΕ Ξάνθης στις 2:18 π.μ. Δεν υπάρχουν σχόλια:\nΜεταγραφές, ακόμη μια φορά...\nΜετά από το έγγραφο αίτημά μας προς τη Δ/νση Β/θμιας Εκπαίδευσης Ξάνθης ενημερωθήκαμε εγγράφως ότι από τα 75 αιτήματα μεταγραφών που είχε καταχωρημένα η ΔΙΔΕ Ξάνθης έγιναν 8 μεταγραφές με βάση την παράγραφο 1στ του άρθρου 17 της ΚΥΑ 79942/ΓΔ4/2019 - ΦΕΚ 2005/Β/31-5-2019 και 19 (+1 που έγινε μετά την αποστολή της απάντησης) με βάση την παράγραφο 8 του ίδιου άρθρου, δηλαδή με απόφαση της ΔΙΔΕ χωρίς τη συγκατάθεση σχολείων.\nΩς ΕΛΜΕ Ξάνθης θεωρούμε ότι η πιστή τήρηση της χωροταξικής κατανομής προστατεύει την ποιοτική λειτουργία των σχολείων και πιστεύουμε ότι ο αριθμός 20 με απλή απόφαση της Δ/νση Β/θμιας είναι υπερβολικά μεγάλος.\nΑναρτήθηκε από ΕΛΜΕ Ξάνθης στις 2:12 π.μ. Δεν υπάρχουν σχόλια:\nΠροβολή Πέμπτης 7/11\nΣτις «Προβολές της Πέμπτης της ΕΛΜΕ» προβάλλεται η αντιρατσιστική ταινία του Leo Khasin «Προσευχή για έναν φίλο» 2012.\nΗ ιστορία μίας ασυνήθιστης φιλίας ενός 84χρονου Ισραηλινού με έναν νεαρό Παλαιστίνιο.\nΤρυφερή, ατμοσφαιρική δραματική κωμωδία.\nΣτο Λαογραφικό Μουσείο, στις 9μμ. Η ταινία διαρκεί 93'.\nΑναρτήθηκε από ΕΛΜΕ Ξάνθης στις 10:15 μ.μ. Δεν υπάρχουν σχόλια:\nΣυλλαλητήριο για μόνιμους μαζικούς διορισμούς\nΤην Πέμπτη 7/11, στις 6:30μμ, η ΕΛΜΕ Ξάνθης και ο Διδασκαλικός Σύλλογος Ξάνθης καλούν σε συλλαλητήριο διεκδικώντας μόνιμους, μαζικούς διορισμούς.\nΑναρτήθηκε από ΕΛΜΕ Ξάνθης στις 10:26 μ.μ. Δεν υπάρχουν σχόλια:\nΨήφισμα για την τελική καταδίκη της Χρυσής Αυγής\nΤην Τετάρτη, 6 Νοέμβρη, η δίκη της Χρυσής Αυγής φτάνει στο στάδιο της απολογίας του αρχηγού του ναζιστικού μορφώματος, Νίκου Μιχαλολιάκου, κατηγορούμενου για τη διεύθυνση εγκληματικής οργάνωσης. Είναι ο τελευταίος από τους 68 κατηγορούμενους της δίκης των δολοφόνων του Παύλου Φύσσα και του Σαχζάτ Λουκμάν , των οργανωτών των ταγμάτων εφόδου της Χρυσής Αυγής, που επιτέθηκαν δολοφονικά κατά των συνδικαλιστών του ΠΑΜΕ στο Πέραμα, των Αιγυπτίων αλιεργατών, μεταναστών/τριών, και αγωνιστών/τριών.\nΖητάμε η δίκη της Χρυσής Αυγής να ολοκληρωθεί με παραδειγματική καταδίκη των δολοφόνων και των συνεργατών τους.\nΑναρτήθηκε από ΕΛΜΕ Ξάνθης στις 10:19 μ.μ. Δεν υπάρχουν σχόλια:\nΕτικέτες Ανακοινώσεις της ΕΛΜΕ, Ψηφίσματα\nΔιαμαρτυρία μαθητών/τριών Μουσικού Σχολείου Ξάνθης...\nΕπιστολή της ΟΛΜΕ σχετικά με τους διορισμούς στην ...\nΟΛΜΕ: ΥΠΕΡΑΣΠΙΖΟΥΜΕ ΤΙΣ ΚΑΤΑΚΤΗΣΕΙΣ ΝΕΟΛΑΙΑΣ ΚΑΙ Ε...\nΑποχώρηση του ΔΣ της ΟΛΜΕ από υποτιθέμενο διάλογο ...\nΕρώτημα σχετικά με θέματα αναγνώρισης της εκπαιδευ...


Αρχική ΕΙΔΗΣΕΙΣ Χαϊδάρι, σοβαρά προβλήματα νεροποντής\nΓια ακόμη φορά η εικόνα της πόλης σε μερικά σημεία της μετά μια έντονη βροχόπτωση είναι αποκαρδιωτική.\nΣτις φωτογραφίες απεικονίζεται η κατάσταση στη Συμβολή οδών Η. Πολυτεχνείου και Σωκράτους. Μεγάλες ποσότητες φερτών υλών κατέκλυσαν λόγω της βροχής το οδόστρωμα και τα πεζοδρόμια. Κατά πληροφορίες από υλικά εκσκαφής εργασιών αγωγού φυσικού αερίου που έμειναν ακάλυπτα εδώ και αρκετό καιρό.\nΜεγάλη συγκέντρωση νερού παρατηρήθηκε και στην Καραϊσκάκη, ενώ σε αναβρασμό είναι οι κάτοικοι στην οδού Στέφου, κοντά στο Δημαρχείο.\nΑναγνώστες μας από την Αστυθέα μάς ενημέρωσαν ότι εκδηλώθηκε και πάλι ένα παλιό “γνώριμο” πρόβλημα στην περιοχή. Συγκεκριμένα στη συμβολή Στυλίδος – Συνταγματάρχου Γιαννούλη, όπου καταλήγει το ρέμα της Ελ Αλαμέιν. Το περίεργο της υπόθεσης είναι ότι εκεί μόλις ολοκληρώθηκε αντιπλημμυρική παρέμβαση. Οι κάτοικοι περίμεναν μέχρι το μεσημέρι να πάει στο σημείο κλιμάκιο της Τεχνικής Υπηρεσίας για να εκτιμήσει την κατάσταση και να εξηγήσει στους πολίτες πού οφείλεται το πλημμυρικό γεγονός.\nΠροηγούμενο άρθρο“Πυρομαχικά” έξω από το Κλειστό του Δάσους\nΕπόμενο άρθροΏρα 5.30πμ, κέντρο Χαϊδαρίου: Ξύπνησε και πάλι ο φόβος


Θέλει εθνική ο Ούντριχ | ebasket.gr\nΚεντρική Διεθνή Θέλει εθνική ο Ούντριχ\nΘέλει εθνική ο Ούντριχ\nΔημοσίευση στις 07/03 13:19\nΤο περασμένο καλοκαίρι και στην προετοιμασία της εθνικής Σλοβενίας ενόψει του Ευρωμπάσκετ ο Μπένο Ούντριχ έκανε τα “δικά” του με συνέπεια να “κοπεί” από την αποστολή και να μην δώσει το “παρών” στην διοργάνωση της πατρίδας του.\nΤότε ο 32χρονος άσος ζήτησε επιπλέον άδεια σε σχέση με τους υπόλοιπους συμπαίκτες του προκειμένου στην συνέχεια να ενσωματωθεί στην προετοιμασία ωστόσο το αίτημά του δεν έγινε αποδεκτό. Αλλά τα πράγματα δεν έμειναν εκεί καθώς η Ομοσπονδία της χώρας τον κατηγόρησε για βεντετισμούς και όπως ήταν φυσικό ο Μπόζινταρ Μάλκοβιτς δεν τον δέχτηκε ποτέ στην ομάδα.\nΈτσι η εθνική Σλοβενίας παρατάχθηκε χωρίς τον ηγέτη της στο Ευρωμπάσκετ όπου κατετάγη 5η και πήρε το εισιτήριο για το Παγκόσμιο Κύπελλο. Τι σχέση έχει αυτό το γεγονός με τον Ούντριχ; Ο έμπειρος πόιντ-γκαρντ “ξαναχτύπησε” και μιλώντας σε ΜΜΕ της πατρίδας του παραδέχτηκε ότι θα τον ενδιάφερε η προοπτική να αγωνιστεί στην εθνική ομάδα, αρκεί να το θέλει και ο Γιούρι Ζντοβς.\nΒέβαια η αλήθεια είναι ότι ο άσος των Μέμφις Γκρίζλις θεωρείται ως persona non grata στη Σλοβενία όπου μεταξύ άλλων υπάρχει η αντίληψη ότι δεν επιθυμεί να αγωνιστεί στην εθνική ομάδα και ότι αν ίσχυε το αντίθετο τότε έπρεπε να το δείξει στην πράξη. Οπότε ανεξάρτητα από το γεγονός ότι ο Ούντριχ άνοιξε την πόρτα της επιστροφής του, δεν είναι σίγουρο ότι όχι μόνο ο νέος ομοσπονδιακός τεχνικός αλλά και η Ομοσπονδία θα τον… αποδεχτούν.\nΦέτος ο Ούντριχ που μετακόμισε πριν λίγες στους Μέμφις Γκρίζλις από τους Νιου Γιορκ Νικς έπαιξε με τους “Νεοϋορκέζους” σε 31 παιχνίδια έχοντας μέσο όρο 5,6 πόντους και 3,5 ασίστ.\nΠροηγούμενο “Απλά ανώτερη η Μπάρτσα”\nΕπόμενο Τα στοιχεία της νίκης (vid)


volleynews - Συγκινήθηκε στην Ορεστιάδα ο Καραμπέτσος\nΣυγκινήθηκε στην Ορεστιάδα ο Καραμπέτσος\nΣτην ακριτική Ορεστιάδα, εκεί που χτυπάει η καρδιά της Ελλάδας και του ελληνικού βόλεϊ βρέθηκε ο πρόεδρος της ΕΟΠΕ Γιώργος Καραμπέτσος με το τεχνικό επιτελείο της ομοσπονδίας με επικεφαλής τον Περικλή Μπακοδήμο και τους Τάκη Καβαλιεράκη, Γιώργο Μπακοδήμο και Παναγιώτη Λακασσά.\nΠαρακολούθησαν προπόνηση των αυριανών ταλέντων του Εβρου που συγκεντρώθηκαν στο γυμναστήριο Νίκος Σαμαράς της Ορεστιάδας για προπόνηση. Επίσης συναντήθηκαν με δόξες του ελληνικού βόλεϊ όπως ο Κώστας Μπαρμπούδης, ο Ηλίας Γραμματικόπουλος, ο Νίκος Μούχλιας, ο Μιχάλης Σκαρλατίδης και ο Ζόραν Κόβατς.\nΟι προπονητές αντάλλαξαν απόψεις και πληροφορίες για το υλικό που υπάρχει στις ομάδες των επίλεκτων αθλητών και χάραξαν πλάνο για την τρέχουσα αγωνιστική περίοδο. Συμφωνήθηκε να υπάρχει συχνή ενημέρωση για πρόοδο των παιδιών και από την ΕΟΠΕ να γίνει ότι είναι δυνατόν για την υποστήριξη και ενίσχυση του βόλεϊ στην ακριτική πόλη. Στη συνέχεια φωτογραφήθηκαν με φόντο την τεράστια φωτογραφία του αείμνηστου Νίκου Σαμαρά και το θρυλικό πανό που γράφει: «Ορεστιάδα σημαίνει πίστη, όνειρο και απέραντη αγάπη».\n«Οταν μπαίνω σε αυτό το γήπεδο είναι λες και μπαίνω για πρώτη φορά. Στη θέα του Νικόλα ανατριχιάζω και μου έρχονται στη μνήμη όλα αυτά που έχουμε ζήσει εδώ. Ο ελληνικός αθλητισμός και ειδικά το βόλεϊ χρωστάει πολλά στην Ορεστιάδα», είπε ο πρόεδρος της ΕΟΠΕ Γιώργος Καραμπέτσος συνοδευόμενος από τον Τάκη Καβαλιεράκη.\n1.Τα παιδιά της Ορεστιάδας με τους προπονητές Γιώργο Μπακοδήμο, Τάκη Καβαλιεράκη, Παναγιώτη Λακασσά και Νίκο Μούχλια\n2.Ο πρόεδρος της ΕΟΠΕ Γιώργος Καραμπέτσος με τον Τάκη Καβαλιεράκη (δεξιά).\n3.Οι προπονητές της Ορεστιάδας και της ΕΟΠΕ: Από αριστερά οι Κόβατς, Γ.Μπακοδήμος, Λακασσάς, Καβαλιεράκης, Μπαρμπούδης, Περ.Μπακοδήμος, Σκαρλατίδης, Μούχλιας, Γραμματικόπουλος.\nΠερισσότερα από την κατηγορία: « Μία αγωνιστική στον Άρη, 20 ημέρες αποκλεισμός από τους πάγκους για τον Ζωλασταθιάδη Με τα... τσαρούχια μπήκαν στα προημιτελικά στη Λιουμπλιάνα »


Απίστευτος εκνευρισμός του Ορέστη Τζιόβα μπροστά στις κάμερες! - BORO από την ΑΝΝΑ ΔΡΟΥΖΑ - boro.gr\nΑρχική/More/Celebrity/Απίστευτος εκνευρισμός του Ορέστη Τζιόβα μπροστά στις κάμερες!\nΟι δημοσιογράφοι έκαναν ερωτήσεις στον Ορέστη Τζιόβα και... τι έκπληξη! Ο ηθοποιός εκνευρίστηκε και δεν απαντούσε.\nΑπίστευτος εκνευρισμός του Ορέστη Τζιόβα μπροστά στις κάμερες!\nΟι δημοσιογράφοι έκαναν ερωτήσεις στον Ορέστη Τζιόβα και… τι έκπληξη! Ο ηθοποιός εκνευρίστηκε και δεν απαντούσε.\n«Σας δυσκολεύουν οι πιο αποκαλυπτικές στιγμές που υπάρχουν στην παράσταση;», ήταν μία ερώτηση στην οποία ο Ορέστης Τζιόβας "απάντησε": «Νομίζω ότι… να μην απαντήσω καλύτερα…». Οι δημοσιογράφοι επέμειναν και η δεύτερη απάντηση ήταν: «Ναι… για πείτε μου…».\nΩστόσο, στον ηθοποιό δεν άρεσε ούτε η ερώτηση: «Όταν βλέπετε φωτογραφίες από την προσωπική σας ζωή στα Μέσα, σας ενοχλεί; Πώς νιώθετε;». «Κάτι άλλο να ρωτήσετε;», αρκέστηκε να πει.


Οι ακτές του δήμου Βόλβης έχουν οκτώ "γαλάζιες" σημαίες και ήδη υποδέχτηκαν τους πρώτους Βαλκάνιους επισκέπτες\nΒουτιές στις κοντινές παραλίες του δήμου Βόλβης ξεκίνησαν Θεσσαλονικείς και Βαλκάνιοι τουρίστες, λίγες ημέρες μετά το άνοιγμα του τουρισμού. Τα δυο προηγούμενα Σαββατοκύριακα κατά τα οποία ο υδράργυρος «χτύπησε κόκκινο», σύμφωνα με όσα αναφέρει στο makthes.gr ο δήμαρχος της περιοχής Διαμαντής Λιάμας «υπήρξε κινητικότητα».\nΟι Θεσσαλονικείς αναζήτησαν ορισμένες ανάσες δροσιάς στις παραλίες του Σταυρού, της Ασπροβάλτας και των Βρασνών που βρίσκονται μόλις λίγα χιλιόμετρα από το κέντρο της Θεσσαλονίκης.\nΣύμφωνα με τον κ. Λιάμα «τα beach bars άνοιξαν και υποδέχονται τους εκδρομείς. Ήδη ξεκίνησαν και οι κρατήσεις δωματίων από ότι με ενημερώνουν οι επαγγελματίες μας» σχολιάζει ο δήμαρχος Βόλβης.\nΤαυτόχρονα, ξεκίνησε, όπως παρατηρεί ο κ. Λιάμας και η «κάθοδος των Βαλκάνιων» που κάθε χρόνο επιλέγουν τον δήμο του για της καλοκαιρινές τους διακοπές. Ήδη άρχισαν να καταφτάνουν τα πρώτα οργανωμένα γκρουπ από τη Ρουμανία, τη Σερβία και την Βουλγαρία, οι οποίοι όπως τονίζει ο κ. Λιάμας «τηρούν τα μέτρα που έχουν ανακοινωθεί».\n«Είμαστε συγκρατημένα αισιόδοξοι ότι η φετινή τουριστική σεζόν θα έχει θετικό πρόσημο. Θα είναι καλύτερη από την περσινή, όχι όμως στα επίπεδα του 2019» υποστηρίζει ο κ. Λιάμας. Σε αυτό, βοηθά και το γεγονός, όπως λέει, ότι «μειώσαμε τα κρούσματα». Σημειώνεται πως στον δήμο Βόλβης καταγράφονται μόλις πέντε ενεργά κρούσματα, από τα οποία το ένα νοσηλεύεται.\nΣημειώνεται πως οι παραλίες του δήμου Βόλβης διαθέτουν οκτώ «γαλάζιες» σημαίες. Πρόκειται για τις ακτές σε: Ασπροβάλτα, Νέα Βρασνά, Παραλία Βρασνών, Πόρτο Φίνο, Σερραϊκή Ακτή (Δημοτικής Ενότητας Αγίου Γεωργίου) και Σταυρός Ανατολική, Σταυρός Κεντρική, Σταυρός Δυτική.\nΤην ίδια ώρα, σύμφωνα με τον κ. Λιάμα ζοφερό παραμένει το ενδιαφέρον ελληνοαμερικανού να επενδύσει στην περιοχή και να δημιουργήσει πεντάστερο ξενοδοχείο, που ο δήμος σήμερα δεν διαθέτει, όπως και θεματικό πάρκο. Το ύψος της επένδυσης θα ανέλθει σε 50.000.000 ευρώ. Πρόκειται για την εταιρία «G. Stathopoulos Enterprise» που επενδύει στην περιοχή της Ασπροβάλτας.


Ο Ερντογάν γκρεμίζει την Πόλη! Έβαλε κομπρεσέρ και ξεκινάει «ανακαίνιση» τον Πύργο του Γαλατά! | newsbreak\nΟ Ερντογάν γκρεμίζει την Πόλη! Έβαλε κομπρεσέρ και ξεκινάει «ανακαίνιση» τον Πύργο του Γαλατά!\n20-08-2020 - 11:05πμ\nΧωρίς φρένα συνεχίζει τον κατήφορο της αυταρχικότητας και προκλητικότητας ο Ερντογάν, που με τις εμμονές του φαίνεται πως έχει βάλει στοίχημα να σβήσει από την Κωνσταντινούπολη κάθε ίχνος που παραπέμπει στο ένδοξο παρελθόν της και να κόψει κάθε δεσμό με τη χριστιανική της ταυτότητα! Μετά την υπέρτατη πρόκληση προς τον πολιτισμένο κόσμο να μετατρέψει σε τζαμί την Αγία Σοφία, ο «σουλτάνος» έχει δώσει εντολή να «ανακαινιστεί» ο Πύργος του Γαλατά ή Πύργος του Χριστού και, από μνημείο του 1300, να μοιάζει με… λόμπι πεντάστερου ξενοδοχείου!\n«Ο Πύργος του Γαλατά έχει επιβιώσει από το 1300. Εκτός αν κάποιος τους σταματήσει -εννοώ τον (δήμαρχο) Εκρέμ Ιμάμογλου-, δεν θα επιβιώσει από το AKP (σ.σ.: το κόμμα του Ερντογάν). Αυτά είναι τα σχέδια για την ”αποκατάστασή” του. Πρόκειται για βανδαλισμό μασκαρεμένο σε μοντερνισμό» έγραψε ο Τούρκος αναλυτής.\nΜακέτες με κιτς αισθητική\nΠαρέθεσε, μάλιστα, και φωτογραφίες με τις μακέτες που έχει δημοσιοποιήσει το τουρκικό υπουργείο Πολιτισμού, με την αισθητική τού… κιτς να κυριαρχεί στο εσωτερικό του μνημείου μετά το τέλος των εργασιών, όπως σχολιάζουν ακόλουθοι του Οκάρ.\nΜόλις πριν από λίγες ημέρες, ο δήμαρχος της Κωνσταντινούπολης είχε γίνει έξαλλος, όταν κυκλοφόρησε ερασιτεχνικό βίντεο που έδειχνε εργάτες να γκρεμίζουν με κομπρεσέρ τμήμα από το εσωτερικό του πύργου, χωρίς κανέναν σεβασμό στην ιστορική του αξία! Μετά τον σάλο, ο υπουργός Τουρισμού έσπευσε να δικαιολογηθεί και να δηλώσει ότι «για τις διαδικασίες αυτών των εργασιών αποκατάστασης επιβλήθηκαν κυρώσεις στους υπευθύνους του έργου».


Η φωτιά αγγίζει το Μαξίμου | Liberal.gr\nΗ φωτιά αγγίζει το Μαξίμου\nΠαρασκευή 3 Αυγούστου 2018, 10:00\nΗ φωτιά με τα φρικτά αποτελέσματά της έχει φτάσει στο πρωθυπουργικό μέγαρο, αποσταθεροποιώντας την εμπιστοσύνη του κομματικού μηχανισμού και της Κοινοβουλευτικης Ομάδας στο πρόσωπο του αρχηγού.\nΉδη στελέχη της Κεντρικής Επιτροπής και βουλευτές έχουν αρχίσει σε κατ'' ιδίαν συνομιλίες τους, αλλά και με αδιόρατες αιχμές προς τους δημοσιογράφους, να αμφισβητούν τις ικανότητες του Πρωθυπουργού και του επιτελείου του, όσον αφορά στην αποτελεσματική διοίκηση της χώρας. Στο ίδιο μοτίβο εμφανίζονται και επικριτικά άρθρα σε εφημερίδες που έχουν δώσει εμφανώς αγώνα υπέρ της επικράτησης του ΣΥΡΙΖΑ.\nΦυσικά λόγω της δεδομένης διοικητικής απειρίας που διατρέχει όλο το πολιτικό προσωπικό του ΣΥΡΙΖΑ, ουδείς έχει επεξεργασμένη άποψη για το τι θα έπρεπε να γίνει και δεν έγινε. Η κριτική τους έχει στοιχεία «καφενόβιου» χαρακτήρα, με την έννοια της γενικόλογης έκφρασης εντόνου δυσαρέσκειας για τα κυβερνητικά πεπραγμένα.\nΣτόχος εντόνων επικρίσεων έχει καταστεί κ. Τόσκας. Το γεγονός ότι είναι υπεύθυνος Προστασίας του Πολίτη, από μόνο του αρκεί για να έλξει έντονες κατηγορίες. Οι κατηγορίες ωστόσο κατά του υπουργού είναι εντονότερες του συνήθους, καθώς ως προερχόμενος από το ΠΑΣΟΚ αποτελεί «ξένο» στοιχείο στον παραδοσιακό μηχανισμό του ΣΥΡΙΖΑ. Εξ αυτού οι γλώσσες είναι πιο απελευθερωμένες από ό, τι η κριτική προς τον Πάνο Σκουρλέτη που αποτελεί σάρκα εκ της σαρκός του κομματικού μηχανισμού, και όλοι αναμένουν την αναδόμησή του στον ανασχηματισμό.\nΕπίσης έντονη είναι η δυσαρέσκεια γα τον Πάνο Καμμένο, αν και δεν θεωρούν ότι υφίσταται θέμα αναδόμησης άνευ δικής του συγκατάθεσης. Ποτέ οι Συριζαίοι δεν μιλούσαν... μελιστάλακτα για τον υπουργό Άμυνας, ωστόσο παρέβλεπαν τα καπρίτσια του, καθώς η δική του ύπαρξη στο υπουργικό πόστο, διατηρούσε την κυβέρνηση στην εξουσία.\nΌμως η επιχειρησιακή δυσχέρεια που έδειξε το υπουργείο στην περισυλλογή πληγέντων από τη θάλασσα και ο «τραμπούκικος», όπως τον χαρακτήρισε βουλευτής, τρόπος που αντιμετώπισε ανθρώπους «που είχαν χάσει τα πάντα» κατά την έκφραση του ίδιου, λειτούργησε ως συνειδητοποίηση πως τα δύο κόμματα «δεν έχουν την ίδια συναισθηματική νοημοσύνη» - δική του έκφραση. Θεωρούν ότι διαφοροποιούνται από τον αρχηγό των ΑΝΕΛ σε θέματα λεπτότητας στη συμπεριφορά και ανθρωπισμού.\nΦυσικά το πρωθυπουργικό επιτελείο, στα ερωτήματα δημοσιογράφων για το εάν υφίσταται αμφισβήτηση του κ. Τσίπρα, επιδίδεται σε ασκήσεις αυτοπεποίθησης, ισχυριζόμενο ότι ο Πρωθυπουργός είναι και θα είναι ο αδιαφιλονίκητος ηγέτης. Ωστόσο, από την πτέρυγα των 53 υπάρχει δυσθυμία, ενώ δεν είναι πλέον φετίχ η φράση ότι ο Πρόεδρος θα αξιολογηθεί μετά το πέρας της κυβερνητικής θητείας.\nΑυτή την ώρα στο κυβερνητικό κόμμα υπάρχουν συγκροτημένες πηγές δύναμης που θα μπορούσαν, και έχουν τη διάθεση, να αμφισβητήσουν την κομματική πρωτοκαθεδρία του κ. Τσίπρα, αλλά δεν υπάρχει το κατάλληλο πρόσωπο να σταθεί απέναντί του ως επίφοβος αντίπαλός του. Αυτή η πιθανότητα ως τώρα φωτογραφιζόταν στο πρόσωπο της κας Ρένας Δούρου, αλλά βουλευτές θεωρούν ότι πυρκαγιά και οι περιπέτειες που θα ακολουθήσουν σε δικαστικό επίπεδο, ανεξαρτήτως αποτελέσματος, της έχουν στερήσει για την αμέσως επόμενη φάση, τη δυνατότητα να σταθεί ως επάξιος διεκδικητής της κομματικής αρχηγίας.\nΗ σιγή ασυρμάτου που ακολουθεί ο Νίκος Φίλης, και δευτερευόντως στελέχη των 53 είναι εύγλωττη και προμηνύει επικριτική στάση στην ηγεσία όταν καταλαγιάσουν τα πράγματα και πολύ περισσότερο μετά τις εκλογές, εφόσον ΣΡΙΖΑ βρεθεί εκτός κυβερνητικού θώκου.\nΑρκετά στελέχη των 53 δεν συμφωνούν επίσης με την «αγέρωχη» στάση του πρωθυπουργού, ο οποίος δεν απηύθυνε ένα συγγνώμη στους πληγέντες.\nΚατηγορούν ως προς αυτό τους κύκλους του Μαξίμου που «το παίζουν Ηρακλείς του, τον απομονώνουν με σκοπό αν τον προφυλάξουν, αλλά συνάμα του δίδουν ψευδή εικόνα για την απήχηση της κυβέρνησης στην κοινωνία. «Ο κόσμος είχε συνηθίσει τον Αλέξη όχι τον Τσίπρα», μας έλεγε χαρακτηριστικά βουλευτής.\nΝα σημειωθεί ότι είναι η πρώτη φορά που βουλευτές του ΣΥΡΙΖΑ αποδέχονται ως συνομιλητές δημοσιογράφους, τους οποίους ως τώρα απέφευγαν. Είναι και αυτό μία ένδειξη της απώλειας κομματικής και κυβερνητικής αυτοπεποίθησης που διατρέχει όλο τον μηχανισμό.\nΣίγουρα οι καπνοί της φωτιάς έχουν καταστήσει θολό το πρόσωπο του Πρωθυπουργού. Και είναι ακόμη η αρχή, με την έννοια ότι τώρα άρχισαν να βιώνουν τα δύσκολα.


Στον τόπο της βομβιστικής επίθεσης στο Μαραθώνιο της... - Star.gr\nΕΛΛΑΔΑ Παρασκευή, 17 Μαΐου 2013, 10:50\nΤη Δευτέρα, ο αρχιεπίσκοπος θα επισκεφθεί την Ελληνορθόδοξη Αρχιεπισκοπή Αμερικής, όπου θα τελεστεί δοξολογία και θα έχει συνάντηση με τον αρχιεπίσκοπο Δημήτριο.\nΣτη συνέχεια, θα μεταβεί στον Καθεδρικό Ναό και στην κοινότητα του Αγίου Δημητρίου στην Αστόρια, όπου λειτουργεί ημερήσιο ελληνικό σχολείο και το μοναδικό ελληνικό λύκειο στην Αμερική.\nΤην Τρίτη, ανήμερα της εορτής των Αγίων Κωνσταντίνου και Ελένης, θα λειτουργήσει στον ομώνυμο Καθεδρικό Ναό του Μπρούκλιν, συμμετέχοντας και στους εορτασμούς για την εκατονταετηρίδα της κοινότητας, τα μέλη της ��ποίας θα παραθέσουν γεύμα προς τιμή του.\nΤέλος, την Τετάρτη θα επισκεφθεί το Μητροπολιτικό Μουσείο Τέχνης της Νέας Υόρκης.\nΚατά την επίσκεψή του στη Νέα Υόρκη, ο αρχιεπίσκοπος θα έχει την ευκαιρία να συναντηθεί με στελέχη της ελληνοαμερικανικής κοινότητας.


Μήπως είστε εθισμένοι στο φαγητό; Ελέγξτε αυτά τα έξι σημάδια! – ΤΥΠΟΣ ΧΑΛΚΙΔΙΚΗΣ\nΜήπως είστε εθισμένοι στο φαγητό; Ελέγξτε αυτά τα έξι σημάδια!\n21 Μαρτίου 2019 - 16:38\nTι είναι ο εθισμός στο φαγητό και πώς θα αναγνωρίσετε τα συμπτώματα\nΌρεξη για φαγητό ακόμη και όταν υπάρχει αίσθηση πληρότητας: Το πιθανότερο είναι ότι δεν θα αισθάνεστε «πεινασμένοι» αφού ολοκληρώσετε το γεύμα σας. Αν παρ’ όλα αυτά συχνά επιθυμείτε να καταναλώνετε ορισμένες τροφές ενώ έχετε χορτάσει, τότε αυτό μπορεί να αποτελεί μία ένδειξη εθισμού.\nΠροηγούμενο ΠτΔ: Να εξουδετερώσουμε τα μορφώματα του επικίνδυνου λαϊκισμού και ρατσισμού\nΕπόμενο Κίνα: Έξι νεκροί από έκρηξη σε χημικό εργοστάσιο


Η Ψυχρότητα στην προσευχή – Οσίου Θεοφάνους του Εγκλείστου. | Ορθόδοξη Πορεία\n← Ο Όσιος Αρσένιος, Όταν οι Καππαδόκες έφευγαν για την Ελλάδα, θεράπευσε τον Τούρκο που έκλεψε την Εκκλησία! – Αγίου Παϊσίου του Αγιορείτου.\nΠαρά το πλευρόν των πολιτικών κρατουμένων – Αρχιεπισκόπου Πρώην Αθηνών και πάσης Ελλάδος Ιερωνύμου του Α. →\nΗ Ψυχρότητα στην προσευχή – Οσίου Θεοφάνους του Εγκλείστου.\nΚαταχωρήθηκε στις 17 Νοεμβρίου 2020 από τον/την admin\n(Πηγή ηλ. κειμένου: «Ι.Ν. Αγίου Νικολάου Καλλιθέας»)


Όταν όλα πάνε στραβά, bankroll management -\nΌταν όλα πάνε στραβά, bankroll management\n09/12/2019 | Categories: Στοιχηματική Θεωρία | Published by: Πάμε στοίχημα\nΣε ένα στοίχημα πολλά πράγματα μπορούν να πάνε στραβά! Δυστυχώς για όλους εμάς που ασχολούμαστε με τον χώρο δεν είναι και το πιο εύκολο πράγμα στον κόσμο να ζήσουμε από το στοίχημα. Μέσα από αυτή την ιστοσελίδα έχετε διαβάσει δεκάδες στρατηγικές και τακτικές για το πως θα αναπτύξετε το παιχνίδι σας. Σε κάθε παίχτη ταιριάζουν διαφορετικές στρατηγικές, αλλά καμία δεν αγγίζει στο 100% την επιτυχία. Αν συνέβαινε το αντίθετο δεν θα υπήρχε η ευκαιρία για κέρδη, μιας και το σύνολο των στοιχηματικών θα είχαν κλείσει.\nΔεν είναι, λοιπόν, λίγες οι φορές που χάσατε ένα ματς στο παρολί ή το over έσπασε στο 90 με ένα αποτυχημένο πέναλτι. Ατυχία, τι να κάνουμε; Είναι μέρος του παιχνιδιού… Κάπου εδώ το στοίχημα αρχίζει και γίνεται επιστημονικό. Περνάμε από την φάση του “τι να κάνουμε;” στο τι μπορούμε να κάνουμε. Διαχείριση κεφαλαίου ή bankroll management όπως είναι η διεθνής ορολογία του στα οικονομικά και κατά συνέπεια στο στοίχημα.\nΌταν όλα πάνε στραβά υπάρχει το δίχτυ ασφαλείας της διαχείρισης. Είναι αυτό που θα προφυλάξει εσένα και την οικογένειά σου. Το bankroll management δεν είναι μια δύσκολη θεωρία, αλλά μια δύσκολη πρακτική. Πολλοί άνθρωποι γνωρίζουν τι πρέπει να πράξουν, αλλά λίγοι μπορούν να το τηρήσουν. Θεωρώ τόσο σημαντική την διαχείριση που αν πιστεύεις ότι είναι ανέφικτο να το πετύχεις, τότε η πιο σοφή κίνηση θα ήταν να σταματήσεις να παίζεις στοίχημα.\nΔεν είναι λίγες οι φορές που έχω γνωρίσει και συνεργαστεί με παίχτες που θα ποντάρουν το ενοίκιο τους ή την δόση του δανείου τους στο στοίχημα. Ακόμα και οι πιο “χαλαρές” περιπτώσεις αφορούν παίχτες που ένα Σάββατο θα παίξουν 100 ευρώ ή και παραπάνω σε ένα δελτίο. Το ερώτημα που τίθεται είναι αν αυτοί οι παίχτες γνωρίζουν πόσα ματς θα παίξουν όλο τον χρόνο. Προφανώς, αν έχουν προγραμματίσει να παίξουν 500 παιχνίδια ετησίως θα πρέπει να έχουν κεφάλαιο 50,000 ευρώ!!\nΣτην περίπτωση αυτή ξεκινάνε τα δύσκολα για ένα παίχτη του στοιχήματος. Είναι καταδικασμένος να τζογάρει μέχρι να χάσει όλα του τα χρήματα άμεσα ή μακροπρόθεσμα. Θα παίζει μέχρι να “ρεφάρει”, αλλά με μαθηματική ακρίβεια οδεύει σε ένα γκρεμό που έχει συμπαρασύρει εκατομμύρια ανθρώπους παγκοσμίως. Ακόμα και οι καλύτεροι tipsters δεν ξεπερνάνε το 60% στα ποσοστά επιτυχίας. Φανταστείτε ένα παίχτη που μπορεί να διαθέσει ακόμα και 50,000 ευρώ τον χρόνο για 500 ματς με πολύ καλές προϋποθέσεις όπως 55% επιτυχίες και απόδοση 1,90. Στα 275 ματς που θα κέρδιζε το μικτό κέρδος του θα ήταν 52,250 και το καθαρό κέρδος 5,250. Το κέρδος είναι στο 4,5%, αλλά ακόμα και αυτό μικρό κέρδος (συγκριτικά με το ρίσκο) είναι ικανοποιητικό για ένα συγκεκριμένο λόγο. Ο παίχτης έπαιζε σε κάθε ματς το 0,2%(!!) του κεφαλαίου του.\nΕδώ είναι και το μυστικό της επιτυχίας στο στοίχημα. Ότι στρατηγική ή στοίχημα και να επιλέξετε το ελάχιστο ποσοστό πονταρίματος είναι η αρχή και το τέλος στο παιχνίδι σας. Ακόμα κι αν χρειαστεί να ποντάρετε εξωφρενικά μικρά ποσά μην “λυγίσετε”, ο χρόνος θα σας ανταμείψει. Σαφώς και δεν προτείνω το 0,2% του διαθέσιμου κεφαλαίου, αλλά δεν συνιστώ να ξεπεράσετε το 2%. Μην θεωρείτε καθόλου μικρό αυτό το ποσοστό. Ενδεικτικά να σας επισημάνω ότι το 2% των 2,000 ευρώ αντιστοιχεί με 40 ευρώ ποντάρισμα ανά δελτίο.\nΤο δεύτερο βήμα για να μπορέσετε να εκμηδενίσετε το υψηλό ρίσκο είναι ο αριθμός των πονταρισμάτων. Όπως προαναφέρθηκε παραπάνω είναι αδύνατον να στοιχηματίζεις 100 ευρώ ανά δελτίο, ενώ δεν έχεις διαθέσιμο κεφάλαιο τουλάχιστον 5,000 (το 2% είναι 100 ευρώ). Έτσι, θα πρέπει να γνωρίζεις από την αρχή ότι θα ποντάρεις 50 δελτία την χρονιά. Σαν παίχτης ξέρω ότι είναι δύσκολο να πειθαρχήσεις σε αυτή την αρχή, ειδικά στη περίπτωση που παίζεις για λόγους ψυχαγωγίας, αλλά θα πρέπει να κατανοήσεις ότι είναι η μοναδική φορά που οι αριθμοί δουλεύουν για σένα.\nΤο πάμε στοίχημα είναι μια βιομηχανία όπως οι υπόλοιπες. Έχουν σκοπό το κέρδος, όπως πράττει ο εργοδότης σου ή εσύ στη περίπτωση που είσαι επιχειρηματίας. Ο μόνος τρόπος για να κερδίσεις ένα αξιόλογο ποσοστό κέρδους, το οποίο είναι πολύ πιθανό να μην το βρίσκεις σε άλλη επενδυτική επιλογή, είναι να κάνεις σωστή διαχείριση. Είναι σίγουρο ότι εάν σκεφτόσουν σαν επιχειρηματίας θα ευθυγραμμιζόσουν σε αυτή την στρατηγική. Και επειδή θέλω να κερδίσεις αρκετά χρήματα και όχι να εγκλωβιστείς σε μικρά κέρδη εξαιτίας μιας συντηρητικής, αλλά απαραίτητης, διαχείρισης θα πάμε μαζί ένα βήμα παρακάτω…\nΟι μεγαλύτερες επιχειρήσεις στην Ελλάδα και στον κόσμο γιατί είναι μεγάλες; Τι είναι αυτό που τις κάνει να διαφέρουν; Πως επενδύουν χρήματα στην έρευνα; Πως αναπτύσσονται ραγδαίως; Θα σου πω αμέσως, αν και υποψιάζομαι ότι το γνωρίζεις. Είναι απλό και αυτό, αλλά δύσκολο να πειθαρχήσεις. Η διαφορά των μεγάλων παιχτών και εσένα είναι ότι γνωρίζουν τη λέξη πειθαρχία, αυτό ξέρουν και οι μεγάλες επιχειρήσεις έναντι των μικρών.\nΗ ανακεφαλαιοποίηση είναι η λέξη κλειδί που θα σε αναβαθμίσει σαν παίχτη στο στοίχημα. Δεν είσαι πια ένας απλός παίχτης, αλλά ένας μικρός επιχειρηματίας που φιλοδοξεί να γίνει μεγάλος. Δεν γνωρίζω τις οικονομικές δυνατότητες σου και θα ήταν λάθος να σου προτείνω πόσα χρήματα να ποντάρεις στο σύνολο. Γνωρίζω όμως πως πρέπει να μοιράσεις το καθαρό κέρδος σου. Εννοώ ότι εάν επιθυμείς να κερδίζεις περισσότερα χρήματα θα πρέπει τουλάχιστον το 60% του κέρδους σου να το ανακυκλώνεις και να το προσθέτεις στο προηγούμενο κεφάλαιο. Με ένα πρόχειρο υπολογισμό μπορείς να κατανοήσεις ότι όταν έχεις 150 ευρώ καθαρό κέρδος δεν μπορείς να ζήσεις από το στοίχημα. Είναι όμως η ευκαιρία να αυξήσεις το bankroll και να πετύχεις υψηλότερα μελλοντικά κέρδη.\nΚάποια πράγματα, λένε, θέλουν τρόπο, όχι κόπο. Μην ταλαιπωρείς την ψυχολογία σου και την τσέπη σου με πολύπλοκες στοιχηματικές αναλύσεις. Αυτές είναι καλές όταν έχεις κάνει την αρχή με μια σωστή και προγραμματισμένη διαχείριση. Τότε, χωρίς άγχος, μπορείς να κάνεις τις αναλύσεις σου από οποιαδήποτε οπτική γωνία επιθυμείς. Θα διαπιστώσεις ότι όταν θα είσαι λιγότερο αγχωμένος τα πράγματα θα πηγαίνουν καλύτερα γιατί θα έχεις στο πίσω μέρος του μυαλού σου την σωστή διαχείριση κεφαλαίου και το νόμο των πιθανοτήτων που σε ακολουθεί σε αυτό το ταξίδι που λέγεται στοίχημα. Θα ξέρεις ότι όταν κάτι πηγαίνει στραβά θα υπάρχει το bankroll management…Είναι η στρατηγική που είναι στο δικό σου χέρι 100%.


Πυρασφάλεια. Σχεδιασμός, Οργάνωση, Αστικές Πυρκαγιές, Πρόληψη – MF Όμιλος Εταιρειών Οικονομοτεχνική\nΠυρασφάλεια. Σχεδιασμός, Οργάνωση, Αστικές Πυρκαγιές, Πρόληψη\nΤετάρτη 13 Νοεμβρίου 2019, Ωρες 16:00 – 21:00 Πανεπιστημίου 58 Αθήνα, 1ος Οροφος, Αίθουσες Εκπαίδευσης Ομίλου MF\nΠυρασφάλεια. Σχεδιασμός, Οργάνωση, Αστικές Πυρκαγιές, Πρόληψη.\nΤο σεμινάριο έχει σκοπό την πληρέστερη γνώση του αντικείμενου για αποτελεσματική διαχείριση συμβάντων που έχει ως αποτέλεσμα κοινωνικά – οικονομικά οφέλη με ότι αυτό συνεπάγεται στην επιχείρηση – κοινωνία – κράτος\nΤο σεμινάριο απευθύνεται σε Τεχνικούς Ασφαλείας των επιχειρήσεων & εργοταξίων και σε μέλη των ομάδων Πυρασφάλειας – Πυροπροστασίας. Αφορά επίσης τεχνικά και διοικητικά στελέχη που εμπλέκονται στην υλοποίηση των επιταγών της νομοθεσίας για την Πυρασφάλεια – Πυροπροστασία και τα ειδικά μέτρα πρόληψης πυρκαγιών.\nΜΕΡΟΣ ΠΡΩΤΟ: ΣΤΑΤΙΣΤΙΚΑ –ΟΡΙΣΜΟΙ\n2. Αιτίες θανάτου\n3. Τι είναι κίνδυνος\n4. Τι είναι καταστροφή και είδη αυτών\nΜΕΡΟΣ ΔΕΥΤΕΡΟ: ΠΥΡΚΑΓΙΕΣ\n1. Αντιμετώπιση πυρκαγιών\n2. Ορισμοί βασικών εννοιών\nα. καύση –φωτιά – πυρκαγιά\n3. Στοιχεία δημιουργίας πυρκαγιάς\nα. καύσιμη ύλη-οξυγόνο Ο2- θερμότητα\nβ. Τρίγωνο πυρκαγιάς\nΜΕΡΟΣ ΤΡΙΤΟ: ΑΙΤΙΕΣ –ΤΡΟΠΟΙ –ΜΕΣΑ\nα. Αιτίες πυρκαγιών\nβ. Τρόποι κατάσβεσης\nγ. Μέσα κατάσβεσης ΜΕΡΟΣ ΤΕΤΑΡΤΟ: Κατάσταση υλικών Διάφορα\nα. Κατηγορίες υλικών\nβ. Θερμότητα- διάδοση\nγ. Γενικά Τρόποι κατάσβεσης\nδ. Κατηγορίες πυρκαγιών\nε. Μέσα κατάσβεσης\nΜΕΡΟΣ ΠΕΜΠΤΟ: ΣΗΜΑΝΣΗ ΠΥΡΟΣΒΕΣΤΗΡΩΝ\nα. Σηματοδότηση πυροσβεστήρων\nβ. Είδη πυροσβεστήρων- Χρήση\nγ. Μόνιμα πυροσβεστικά συστήματα\nΜΕΡΟΣ ΕΚΤΟ: ΕΝΕΡΓΕΙΕΣ ΣΕ ΠΕΡΙΠΤΩΣΗ ΠΥΡΚΑΓΙΑΣ\nα. Αντιμετώπιση όταν αντιληφθούμε πυρκαγιά\nβ. Πρόληψη πυρκαγιάς και αξία της\nγ. Τρόποι ειδοποίησης\nΜΕΡΟΣ ΕΒΔΟΜΟ: ΓΕΝΙΚΕΣ ΕΝΝΟΙΕΣ\nα. Ενεργητική- Παθητική πυροπροστασία (αναγκαιότητα διαχωρισμού)\nΜΕΡΟΣ ΟΓΔΟΟ: ΑΠΟΡΙΕΣ – ΣΥΖΗΤΗΣΗ\nΑντιστράτηγος Πυροσβεστικού Σώματος ε.α. Πτυχιούχος Πυροσβεστικής Ακαδημίας. Καθηγητής πυροσβεστικών σχολών, σωμάτων ασφαλείας. Συμμετοχή στην διοργάνωση Ολυμπιακών Αγώνων ως στέλεχος του Πυροσβεστικού\nΕΙΔΙΚΟ ΣΕΜΙΝΑΡΙΟ Τετάρτη 13 Νοεμβρίου 2019, Ωρες 16:00 – 21:00 Πανεπιστημίου 58 Αθήνα, 1ος Οροφος, Αίθουσες Εκπαίδευσης Ομίλου MF Πυρασφάλεια....


BUZZLIFE, 02/06/2020 (τελευταία ενημέρωση 11:37)\nΟ τραγουδιστής μεταξύ άλλων αποκάλυψε στην εκπομπή του Γιώργου Λιάγκα σε ποιο τραγούδι του έκανε δεύτερες φωνές η Άννα Βίσση. «Έγραφα “Το ωραιότερο πλάσμα” σε στούντιο στην Αγγλία, με τον Νίκο Καρβέλα. Ήρθε η Άννα Βίσση και στο τραγούδι μου κάνει δεύτερες φωνές» ανέφερε ο Λευτέρης Πανταζής.\nΣτη συνέχεια πρόσθεσε πως: «Το τραγούδι “Όπου Θέλω Πάω” θα το έλεγε η Άννα Βίσση, εφόσον εκείνο τον καιρό ήταν με τον Καρβέλα. Μου φέρνει τα λόγια, μου τα δίνει, αρχίζω και τραγουδάω και αρχίζω και κλαίω».\nΟ Λευτέρης Πανταζής εξομολογήθηκε επίσης πως: «Το τραγούδι “Δεν πειράζει” το είχα γράψει για την Άντζελα Δημητρίου όταν χωρίσαμε».\n«Εγγυημένο εισόδημα» στην ΙσπανίαΗ συνεργασία μεταξύ της Medochemie και του Θ.Ε.ΠΑ.Κ. συνεχίζεται με τον οικουμενικό Καβάφη